ب – کامپلێکس-B- COPLEX\nڕۆژگاری پڕ لە وزە\nب – کامپلێکس\nلە ژیانی ئەمڕۆدا زۆربەی مرۆڤەکان تووشی بێ وزەیی و ماندوویی دەبن.کەم بوونی وزە زۆربەی کاتەکان بە شێوازانێکی جۆراو جۆر وەکوو ماندوویی و وڕی باسی لێ دەکرێت و ھەستی خەمۆکی،بێ ورەیی و بێ ھەستی لەگەڵدایە.\nکەم بوونی وزە کاردانەوەیەکی سروشتیە کە بە ھۆی ئەم ھۆکارانەوەیە دێتە ئاراوە:خەوی کەمتر لە ڕادەی پێویست،ئیش کردنی زیاتر لە پێویست،سترێس و جمو جۆڵی کەم.\nلەم کاتەدایە کە بە کار ھێنانی ڤیتامینەکان وەکوو ڤیتامین گرووپی B و ڤیتامینەکانی CوE و مادە کانزاکانی وەکوو زینک و مس دەتوانێت ببێتە ھۆی بەرز بوونەوەی ئاستی وزەی لەش و ھەروەھا ھەست بە خۆشی کردن.\nبەشەکانی ڤیتامینەکانی گرووپی B زۆرتر بناسین:\nئەم ڤیتامینە لە کێشەکانی کۆئەندامی ھەرس وەکو حەزنەکردن بە خواردن ڕێگری دەکات و یارمەتیدەرە لە چالاک بوونەوەو بەھێز کردنی کۆئەندامی بەرگری و کاردانەوەی کۆ ئەندامی دەماری. ئەم ڤیتامینە ڕێگری دەکات لە نەخۆشیەکانی دڵ، پیری پێش وەخت و ئازارەکانی مێشک، ھەروەھا لە سەر باشتر بوونی چالاکیە وەرزشیەکان کاریگەرە.ھەروەھا تیامین بە ڕێکخستنی شەکرەی خوێن یارمەتی ئەو کەسانەی دەدات کە تووشی نەخۆشی فۆبیان(سام).\nڤیتامین B٢(ڕیبۆفلاڤین) :\nڕیبۆ فلاڤین بۆ بە بەرھەم ھێنانی وزە لە جەستەدا بە کاردەھێنرێت. ھەروەھا وەکوو دژە ئۆکسانێکی بە ناو بانگ ناسراوە و بە ململانێ لەگەڵ ڕادیکاڵە ئازادەکان(کارلێکخوازەکان)لە ئازار گەیشتن بە خانەکان و پیری پێش وەخت ڕێگری دەکات.جەستەی مرۆڤەکان پێویستی ھەیە بە یارمەتی ئەم ڤیتامینانە، تا ڤیتامینەکانی B٦ و ترشی فۆلیک بە شێوەیێکی بە کار ھێنراو بگۆڕیت. ھەروەھا ئەم ڤیتامینە بۆ پەرەسەندن و بەرھەم ھێنانی خڕۆکە سوورەکانی خوێن گرنگە.\nدەتوانین بۆ ئەرکە گرنگەکانی ڤیتامین B٣ ئاماژە بکەین بە :بەرھەمھێنانی وزە، ڕاچەنینی کاربۆھیدرات،چەوری و پرۆتین، یارمەتیدانی خانەکان بۆ ھەناسە کێشان و لە دەرئەنجامدا نەمانی بێ ھێزی و بێ ورەیی و ھەروەھا سەرەگێژە(وڕی).\nڤیتامین B٣ بە زیاتر بوونی کۆلیستڕۆڵی باش (HDL) و دابەزینی ئاستی کۆلیستڕۆڵی زیان بەخش(LDL) دەبێتە ھۆی دابەزینی ئاستی ھێرشەکانی دڵ یان جەڵتە.\nڤیتامین B٥:( ترش پانتۆسینێک):\nڤیتامین B٥ کە وەک دژە سترێس ناوی لێ دەبەن،دەبێتە ھۆی چالاکی باشتری گروپی B لەوانە B٢.بە کارھێنانی ڕادەیەکی گونجاوی ڤیتامین B٥بۆ بەرھەم ھێنانی وزە پێویستە.ھەروەھا دەبێتە ھۆی پێکھێنانی خڕۆکە سوورەکانی خوێن و ھۆرمۆنە سێکسیەکان.\nڤیتامین B٦ :\nسوودەکانی B٦ بریتین لە ڕاچەنینی سروشتی پرۆتین و چەوری لە لەشدا، چالاکی سروشتی کۆئەندامی دەمار و کۆئەندامی بەرگری، پێکھێنانی خڕۆکە سوورەکانی خوێن، ڕێکخستنی چالاکیە ھۆرمۆنیەکان و کەم کردنەوەی ھەست بە ماندوویەتی.\nھەروەھا کەمبوونەوەی ئەم ڤیتامینە دەبێتە ھۆی ئاڵۆزی ماسۆلکەکان،بێ ھێزی دەمارەکان و ھەڵوەرینی قژ.\nبە پێ ی لێکۆڵینەوەکانی پسپۆڕەکانی زانکۆی مێریلەند، بایۆتین رۆڵێکی گرنگی لە یارمەتیدان بە ڕاچەنینی پڕۆتینەکان،چەورییەکان و کاربۆھیدراتەکان و بەرھەم ھێنانی وزە لە لەشدا ھەیە. ھەروەھا بەکارھێنانی رادەیەکی گونجاوی ئەم ڤیتامینە بۆ پاراستنی تەندروستی نینۆک، پێست و قژ کاریگەرە. ھەروەھا ئەم ڤیتامینە لە پاراستنی تەندروستی دڵ و دەمار و کۆ ئەندامی دەماریش ڕۆڵی ھەیە .\nترشی فۆلیک:ترشی فۆلیک یان ڤیتامین B٩یەکێکە لە گرنگ ترین ڤیتامینەکانی گروپی B کە لە تەندروستی دەرون و دڵ و دەمار رۆڵی ھەیە.ئەم ڤیتامینە بۆ گەشە کردنی خانەکان و پێکھێنانی وزە لە لەشدا پێویستە و دەبێتە ھۆی دابەزینی پاڵەپەستۆی خوێن و کەمکردنەوەی ھەوو کردن لە بۆریەکانی خوێن. ئەم ڤیتامینە بە یارمەتی ڤیتامینەکانی B١٢و B٦ کاریگەرە لە کۆنتڕۆڵ کردنی ھیماوسیستین(ترشێکی ئەمینۆ کە ئاستی بەرزی ئەم ماددە لە خوێندا دەبێتە ھۆی سەرھەڵدانی جەڵتەی دڵ و مێشک)\nڤیتامین B١٢ ئەرکی پڕۆسە بنەڕەتیەکانی لەش ھەموار دەکات کە بۆ پاراستنی کۆئەندامی دەماری زۆر گرنگە و یارمەتیدەرە لە باش بوونی زاکیرە، فێربوون و سەرنجدان(تەرکیز).ھەروەھا ئاستی خواری ڤیتامین B١٢ ئەگەری توش بوون بە خەمۆکی سێ ھێندە زیاتر دەکات بە شێوازێک کە ئاستی خواری ئەم ڤیتامینە دەبێتە ھۆی بچوک بوونەوەی مێشک و کێشە لە ناسینەوە.\nڤیتامین CوE: دژە ئۆکسانەکانی پارێزەی لەش\nئەم ڤیتامینە دژە ئۆکسانێکی بەھێزە بۆ پاراستنی لەش لە بەرامبەر نەخۆشیەکان. ھەروەھا بەربەستێکی بەھێزە لە بەرامبەر زیانەکانی ئۆکسیداتیڤی دووکەڵی جگەرە و پیسی کەش و ھەوا.\nھەروەھا لەشی مرۆڤ لە بەرامبەر نەخۆشیەکانی ڕەقبوونی دەمار، پاڵەپەستۆی بەرزی خوێن و گۆڕانکاریەکانی دەمارە خوێنیەکان دەپارێزێت کە دەبنە ھۆی سەر ھەڵدانی نەخۆشیەکانی دڵ.\nھێزی کۆئەندامی بەرگری بەرز دەکاتەوە و بۆ پاراستنی پەردەی خانەکان،پێست،دەمار ،دڵ،ماسۆلکەکان و تەندروستی خڕۆکە سورەکانی خوێن زۆر گرنگە.\nمس و زینک: ماددە کانزاکانی گرنگ و سەرەکی بۆ تەندروستی لەش\nمس: سوودمەندیەکانی توخمی مس بریتیە لە چاک بوونی گەشە کردن،یارمەتیدەر لە ڕاکێشانی ئاسن، ڕێگری لە پیری پێش وەخت ،ڕێکخستنی شەکرەی خوێن و پێک‌ھێنانی وزە، چالاکی باشتری لیکەڕژێنی پایرۆیید و بەھێزکردنی کۆئەندامی بەرگری.\nئەم مادە کانزایە ڕۆڵێکی گرنگی لە چاک بوونەوەی کۆئەندامی بەرگری لەش،تەندروستی پێست،پێکھێنانی پڕۆتین و DNA،ساڕێژی برین و دابەشکاری خانەکان ھەیە. ھەروەھا کاریگەرە لە سەر گەشە و پەرەسەندنی سروشتی و بۆ باشتربوونی چالاکی ھەست بە بۆن و چەشە لە لەشدا پێویستە.\nFabris N, Research Department, Italian National Research Center on Aging (I.N.R.C.A.), Ancona.\nUniversity of Maryland, Medical Reference Guide, Complementary and Alternative Medicine Guide\nHarvard T.H. CHAN, School of public health, The Nutrition Source\n5924 جار خوێندراوه‌ته‌وه


١٠٠٠٠ داعشی عێراقی لە زیندانەکانی هەسەدە لە سووریان - Mehr News Agency\n18 kewçêrê 2019 - 15:05\nNews Code 28950\nبەرپرسێکی سەربازی عێراقی:\nوتەبێژی ئەرکانی ئۆپراسیۆنی هاوبەشی هێزە چەکدارەکانی عێراق ئاماژەی کردە سەر ژمارەی داعشییە عێراقییەکانی دەستگیر کراو لە لای هێزەکانی هەسەدە لە سووریا.\nبە ڕاپۆرتی ئاژانسی هەواڵی مێهر لە نەهرەین، تەحسین خەفاجی وتەبێژی ئەرکانی ئۆپراسیۆنی هاوبەشی هێزە چەکدارەکانی عێراق ئاماژەی کردە سەر ژمارەی داعشییە عێراقییەکانی دەستگیر کراو لە لای هێزەکانی هەسەدە لە سووریا.\nناوبراو زیادی کرد: هێزەکانی هەسەدە ئاژاوەگێڕترین داعشییەکانیان لە سێ زیندان جێگیر کردووە. فەرماندەیی ئۆپراسیۆنی هاوبەش سنوورەکانی هاوکات لە گەڵ هێرشی تورکیا بۆ سەر باکووری سووریا داخستووە و هەوڵی زۆری داوە بۆ ڕێگری لە دزەی تیرۆریستەکان بۆ ناو خاکی عێراق.\nوتەبێژی ئەرکانی ئۆپراسیۆنی هاوبەشی هێزە چەکدارەکانی عێراق ڕایگەیاند: ١٣ هەزار تیرۆریست لە زیندانەکانی هێزەکانی هەسەدە لە سووریان کە ١٠٠٠ کەسیان لە وڵاتانی جگە عەرەبی، ٢٠٠٠ کەسیان وڵاتانی عەرەبی و ١٠٠٠٠ کەسیان عێراقین.\nناوبراو هەواڵی پێوەندیدار بە گواستنەوەی ژمارەیەک لە داعشییەکانی لە سووریاوە بۆ عێراق وەردرۆ خستەوە و وتی تا ئێستا هیچ داعشیەک نەهاتووەتە ناو خاکی عێراق.


پارێزه‌ری ئه‌ندرێس ده‌ڵێت پـێـده‌چێت ئه‌ندرێس که‌سێـکی شێت بێت\nی مانگی حه‌وت ٢٦, ٢٠١١\nپارێزه‌ری ئه‌ندرێس بێهرینگ برێـیڤیک گومانباره تیرۆرسته‌که‌ی نه‌رویژ ده‌ڵێت ئه‌ندرێس نه‌خۆشی مێشـکی هه‌یه.\nله کۆنگره‌یه‌کی ڕۆژنامه‌وانی له ئۆسلۆ، گێـیر لپـێسته‌د پارێزه‌ری ئه‌ندرێس گوتی ئه‌ندرێس ئاگای له‌وه نیـیه که چه‌ند که‌سی کوشـتووه یان کاردانه‌وه‌ی خه‌ڵـکی چیـیه به‌رامبه‌ر هه‌ردوو هێرشه‌که‌ی ڕۆژی هه‌ینی ئه‌وانه‌ی بوونه مایه‌ی کوژرانی 76 که‌س. پارێزه‌ره‌که ده‌ڵێت جارێ زۆر زووه بڵێن ئه‌ندرێس خۆی وه‌ک شێت ده‌رده‌خات.\nئه‌ندرێس دانی ناوه به‌وه‌ی ته‌قینه‌وه‌که‌ی ئۆسلۆی پایته‌خت و ته‌قه‌کردنه‌که‌ی ناو که‌مپی لاوان له دورگه‌ی ئوتۆیای ئه‌نجامداوه، به‌ڵام نکوڵی کردووه له‌وه‌ی تاوانی تێرۆرستـی کردبێت. ئه‌ندرێس ده‌ڵێت بۆیه ئه‌و هێرشانه‌ی کردووه هه‌تاکو ئه‌وروپا له کۆلۆنیزمی ئیسلامی بـپارێزێت.\nپارێزه‌ره‌که ده‌ڵێت ئه‌ندرێس پـێی گوتووه تلیاکی خواردووه بۆ ئه‌وه‌ی به‌هێز و کارا و به ئاگا بێت. ده‌شڵێت ئه‌ندرێس ئیدیعای کردووه ئه‌و به‌شێـک بووه له تۆڕێـکی دژه ئیسلام که دوو گرووپیان له نه‌رویژ هه‌یه و هه‌روه‌ها چه‌ند گرووپی دیکه له ده‌ره‌وه. به‌ڵام پـۆلیس و لێـکۆڵه‌ره‌وانی نه‌رویژ گومانیان له‌و ئیدیعایه هه‌یه.\nپـێشـتر وه‌زیری دادی نه‌رویژ نوت سـتۆربێرگێت سـتایشی هێزه‌کانی پـۆلیسی کرد له‌سه‌ر کاردانه‌وه‌یان به‌رامبه‌ر به هه‌ردوو هێرشه‌که‌ی ڕۆژی هه‌ینی و گوتویه‌تی لێـهاتووانه کاریان کردووه.\nئه‌م تێبینی‌یانه‌ی وه‌زیری داد پاش ئه‌وه دێت که ده‌زگاکانی ڕاگه‌یاندن ڕه‌خنه‌یان له پـۆلیس گرتووه چونکه دره‌نگ گه‌یشـتوونه‌ته دورگه‌ی یوتۆیا که له‌وێ ئه‌ندرێس به لای که‌م 68 که‌سی کوشت. هێزه‌کانی پـۆلیس پاش زیاتر له کاتژمێرێـک گه‌یشـتبوونه سه‌ر دورگه‌که.\nله لایه‌کی دیکه‌وه باوکی ئه‌ندرێس که دیپـلۆماتێـکی خانه‌نشینه له پاریس به په‌یامنێرانی گوتووه ئه‌و هه‌ست به شه‌رمه‌زاری ده‌کات و گوتوشێتی خۆزگه له بری ئه‌وه خۆی بکوشـتایه.


كۆرشی عه‌زیزی سیدیه‌كی نوێ به‌ناوی “سه‌رچۆپی” بڵاو ده‌كاته‌وه - ئاوێنه\nكۆرشی عه‌زیزی سیدیه‌كی نوێ به‌ناوی “سه‌رچۆپی” بڵاو ده‌كاته‌وه\nهونه‌رمه‌ند كۆرشی عه‌زیزی ئاماژه به‌وه ده‌كات كار له‌سه‌ر گۆرانیه كۆنه‌كان ده‌كات ئه‌و ده‌ڵێت “به‌م نزیكانه سیدیه‌كی گۆرانیه نوێیه‌كانم به‌ناوی (سه‌رچۆپی) بڵاو ده‌كه‌مه‌وه كه له‌هه‌شت تراك پێكهاتوه”.\nهونه‌رمه‌ند كۆرشی عه‌زیزی بۆ ئاوێنه وتی “ئێستا له‌شاری كرماشان ژیان به‌سه‌رده‌به‌م. بۆ ڕۆژی چه‌ژنی نه‌ورۆز له‌گوندی (زڕدۆێ) بە‌به‌شداری هه‌زاران هاوڵاتی شاره‌كانی ڕۆژهه‌ڵات، هه‌ڵپه‌ركی‌و ئاهه‌نگێگی به‌رفراوان به‌ڕێوه ده‌چێت. من به‌گۆرانی شادی به‌شدار ده‌بم. له‌ساڵانی ڕابردودا بۆ ئاهه‌نگی چه‌ژنی نه‌وڕۆزو سه‌ری ساڵ، چومه‌ته هه‌ریه‌ك له‌شاره‌كانی سلێمانی‌و هه‌ولێرو كه‌ركوك، بۆ ئاهه‌نگی گۆرانی بانگهێشتی وڵاتی سویدو دانیماریك نه‌رویج‌و سویسراو ئه‌ڵمانیا كراوم”.\nوتیشی “له‌ڕێگه‌ی كاره هونه‌رییه‌كانمه‌وه له‌گه‌ڵ هه‌ریه‌ك له‌هونه‌رمه‌ندان به‌ختیار ساڵح‌و عادل هه‌ورامی هاوڕێیه‌تی نزیكم هه‌یه. ته‌مه‌نا ده‌كه‌م له‌ده‌رفه‌تیكدا له‌گه‌ڵ ئه‌و دو هونه‌رمه‌نده پێكه‌وه گۆرانی بڵێین. له‌گه‌ڵ هونه‌رمه‌ندانی دیكه‌ی ڕۆژهه‌ڵات‌و باشور په‌یوه‌ندییه‌كی باشم هه‌یه. كاری هونه‌ری هۆكاری په‌یوه‌ندیه‌كی باش بوه بۆ من، به‌پێچه‌وانه‌وه كاره هونه‌ره‌ییه‌كانم نه‌بۆته هۆی پچڕانی په‌یوه‌ندی له‌گه‌ڵ هونه‌رمه‌ندان”.\nئه‌وه‌ش ده‌ڵێت “سیدی-یه نوێیه‌كه‌م به‌ناوی (سه‌رچۆپی) زۆرینه‌ی كاره‌كانی ته‌واو بوه، به‌م نزیكانه بڵاو ده‌بێته‌وه. سیدییه‌كه له‌هه‌شت تراك پێكهاتوه‌و سه‌رجه‌میان گۆرانی شادین. یه‌كێك له‌تراكه‌كان ناوی (سه‌رچۆپی‌یه‌و به‌شێوه‌ی كلیپ بڵاو ده‌بێته‌وه. سیدیه نوێیه‌كه‌شم به‌هه‌مان ناو بڵاو ده‌بێته‌وه له‌تۆمارگاكانی كوردستان”.\nباسی ئه‌وه‌ش ده‌كات “به‌گرنگم زانیوه بە‌گۆرانی شاد ده‌ست به‌كاری گۆرانی وتن بكه‌م تا دڵی گوێگری كورد خۆش بكه‌م، چونكه زوتر ده‌چێته ناو جه‌ماوه‌ره‌وه. زۆرترینی ئه‌و گۆرانیه شادانه‌م وتوه‌ته‌وه كه ته‌مه‌نیان ده‌گه‌رێته‌وه بۆ ده‌یان ساڵ پێش ئێستا‌و له‌لایه‌ن هونه‌رمه‌ندانی قه‌دیمه‌وه وتراون. من جارێكی دیكه به‌شێوه‌یه‌كی نوێ بڵاویان ده‌كه‌مه‌وه تا له‌فه‌وتان ڕزگاریان ببێت”.\nئاماژه به‌وه ده‌كات كه‌س هاوكاری كاره هونه‌ریه‌كانی ناكات ئه‌وه‌ش ده‌ڵێت “له‌و ئاهه‌نگانه‌ی له‌ده‌ره‌وه‌ی وڵات‌و ناوه‌ی وڵات سازیان ده‌كه‌م، بڕێك پاره‌م ده‌ست ده‌كه‌وێت. به‌و پاره‌یه كاره هونه‌ریه‌كانم ده‌كه‌م‌و ژیانی ڕۆژانه‌می پێدابین ده‌كه‌م، كاری دیكه‌م بۆ ناكرێت”.\nنووسراوە لە 2018-03-13 9:40 pm


دە هەنگاوی پڕ هەراوهوریای ترەمپ لە ساڵی2017 - SAHAR KURDISH (Sorani)\nJan 04, 2018 10:09 Asia/Tehran\nیەكەم ساڵی سەرۆكایەتی دۆناڵد ترەمپ لە ئەمریكا بەرەوڕووی كاردانەوەی زۆر بووەتەوە. ویستی ترەمپ لەمەڕ بنپێ كردنی یاساوڕێسا سیاسییەكان و گێچەڵ نانەوە وەدیهێنانی گرموقاڵ بووەتە هۆی سەرهەڵدانی ڕەخنە گازندە لە ئەو، تەنانەت لە نێو لایەنگرانیشیدا.\nپێشتر دۆناڵد ترەمپ رایگەیاندبوو، رێورەسمی دەستبەكاربوونەكەی ژمارەی پێوانەیی دەشكێنیت لەبەشداری كردنی هاوڵاتیانداو "مەراسیمێكی سەرنجراكێش" دەبێت.\nئەمریکا لە ساڵی 2017؛ چوونەدەری ئەمریکا لە پەیمانە جیهانییەکان


شه‌ڕ له سوودان زیاتر له ۲ ملیۆن منداڵی ئاواره کرد - Mehr News Agency\n8 gulanê 2017 - 12:35\nNews Code 9867\nشه‌ڕ له سوودان زیاتر له ۲ ملیۆن منداڵی ئاواره کرد\nنه‌ته‌وه یه‌کگرتووه‌کان له میانه‌ی ڕاپۆرتێکدا ڕایگه‌یاند که زیاتر له ۲ ملیۆن منداڵ به هۆی شه‌ڕی سوودانه‌وه ئاواره بوون.\nبه ڕاپۆرتی ئاژانسی مێهر له یه‌ومول سابع، نه‌ته‌وه یه‌کگرتووه‌کان له میانه‌ی ڕاپۆرتێکدا ڕایانگه‌یاند که شه‌ڕ و قات و قڕی به سه‌ر سوودانی باشووریدا زاڵ بووه و ئه‌مه‌ش بووه‌ته هۆی ئه‌وه‌ی که دوو ملیۆن منداڵ ناچار بن وڵاته‌که‌یان چۆڵ بکه‌ن. والنتین تاپسۆبا، به‌رپرسی به‌شی ئه‌فریقایی لێژنه‌ی باڵای په‌نابه‌رانی نه‌ته‌وه یه‌کگرتووه‌کان له‌مباره‌وه وتی: له‌مڕۆدا هیچ قه‌یرانێک له ئاستی شه‌ڕی سوودان منی نیگه‌ران نه‌کردووه و ئه‌مه کاره‌ساته.\nسوودان وڵاتێکه ده‌وڵه‌مه‌ند به نه‌وت، له دوو ساڵی ڕابردوو و له کاتی سه‌ربه‌خۆ بوونی سوودانی باشووری له وڵاتی سوودان شه‌ڕی ناوخۆیی له‌م وڵاته‌دا له نێوان لایه‌نه‌کانی سوودانی باشووری ده‌ستی پێ کردووه و ئه‌م وڵاته‌ی تووشی قات و قڕی کردووه. شه‌ڕی ناوخۆی سوودانی باشووری بووه‌ته هۆی ئه‌وه‌ی که گه‌وره‌ترین قه‌یرانی په‌نابه‌ران له ساڵی ۱۹۹۴وه تاکوو ئێسته سه‌ر هه‌ڵبداته‌وه.\nزۆربه‌ی ئاواره‌کانی سوودانی باشووری بۆ وڵاتانی وه‌ک ئۆگاندا، کێنیا، سوودانی باکووری و ئیتیۆپی ڕایان کردووه. کێشه‌که لێره دایه که ئه‌م وڵاتانه خۆیان له ڕووی دابین کردنی خوارده‌مه‌نی و ئاسانکاری کێشه‌ی یه‌کجار زۆریان هه‌یه.


وادەیەك بۆ كردنەوەی دەرگای قوتابخانەكان دادەنرێت - تۆڕی میدیایی خەڵک\nوەزارەتی ناوخۆی ئەڵمانیا: ئەم رێكخراوە هاوكاری دارایی ناردووە بۆ بەرەی نوسرە و شەباب و حەماس خەڵك- حكومەتی ئەڵمانیا رێكخراوێكی ئیسلامی بە تۆمەتی پشتیوانی دارایی كردە و گرووپی تیرۆرستی دادە خات. بەپێی ئاژانسەكانی هەواڵ، وەزیری ناوخۆی ئەڵمانیا هۆرست زیهوفەر رێكخراوی ئەنسار ئەنتەرناشناڵی ئیسلامی و ژمارەیەك گرووپی دیكەی سەر بە ئەم رێكخراوەی داخستووە بەهۆی ئەوەی هاوكاری دارایی تیرۆرستانیان كردووە. وتەبێژی وەزیری ناوخۆی ئەڵمانیا رایگەیاند، ئەم تۆڕە پشتیوانی كاری تیرۆرستی كردووە لە رێگای كۆكردنەوەی هاوكاری و بەخشینەوە و ناردوویانە بۆ گرووپی تیرۆرستی. راشیگەیاند، بۆ شەڕی تیرۆر دەبێت سەرچاوەی دارایی تیرۆرستان وشك بكرێـت. بەپێی راپۆرتی وەزارەتی ناوخۆی ئەڵمانیا، ئەم رێكخراوە پارەی كۆكردووەتەوە و ناردوویەتی بۆ رێكخراوە تیرۆرستییەكانی بەرەی نوسرە لە سووریا و بزووتنەوەی شەباب لە سۆماڵ و بزووتنەوەی حەماس لە غەزە. وەزارەتی ناوخۆی ئەڵمانیا ئاشكراشیكردووە ئەم رێكخراوە بەناوی فریاگوزاری پارەی كۆكردووەتەوە بۆ سۆماڵ و سووریا و میانمار و بزووتنەوەی حەماسی لە غەزە ناردووە.\nڕاوێژكاری تەندروستی پەڕلەمانی كوردستان ڕایدەگەیەنێت، لەبەرئەوەی بەردەوام ژمارەی تووشبووان ڕوولەزیادبوونە و پابەندبوون نییە، باشترە پڕۆسەی خوێندن ڕابوەستێت، هەتا ئەوكاتەی دێتە ژێر كۆنتڕۆڵ و حاڵەتەكان كەمتردەبنەوە.\nخاڵس قادر ڕاوێژكاری تەندروستی پەرلەمانی كوردستان بە(خەڵك)ی ڕاگەیاند، بەداخەوە تائێستاش نەمامۆستایان و نەبەشێكی زۆر لەخوێندكاران پابەندی ڕێنماییەكانی خۆپارێزی نابن لەبەركارهێنانی ماسك تەنانەت ئێستا پۆلی دوازدەكان ڕێگەیان پێدراوە تەنها تاقیكردنەوە دەكەن لەگەڵ ئەوەشدا هێشتا وەكو پێویست پابەندی ڕێنماییەكان نین، ئەوەش وامان لێدەكات بەپێویست بزانرێت پڕۆسەی خوێندن لەئێستادا ڕابگیرێت.\nوتیشی “پەنابردنەبەر ڕاگرتنی پڕۆسەی خوێندن بەڕاستی ناچارییە، ئەگەر هاتوو پابەندبوون هەبێت پێویست بەوەناكات ناوەندەكانی خوێندن ڕابگیرێت، بەڵام هەتا ئەوكاتەی خەڵك پابەنددەبن و ئەو وشیارییە زیاتر دەبێت ئەوكاتە پێویست بەوە دەكات پرۆسەی خوێندن ڕابگیرێت”.\nڕوونیشیكردەوە، لەزۆرترین حاڵەتدا هەتا مانگێكی تر پێویست بەوە دەبێت كە پڕۆسەی خوێندن بەوشێوەیەی ئێستا بێت یاخود پەنا ببرێتەبەر ئۆنلاین یان هەرشێوازێك لەشێوازەكانی دیكە كە وەزارەتی پەروەردە پێی باشە و دەتوانێت درێژە بەخوێندن بدات.\nسەبارەت بە وەرگرتنی ڤاكسینی كۆرۆنا ناوبراو ڕایگەیاند، پێمانباش بوو وەرگرتنی ڤاكسین لەلایەن كەسە ناودارەكانی دیكە دەستپێبكات چ سیاسی یان ناسیاسی بێت، كۆمەڵایەتی، ڕۆشنبیری بێت، چونكە ئەو كەسانە كاریگەریان هەیە لەسەر خەڵك، ئەوانە ئێستا بێنە پێشەوە و ئەو ڤاكسینە وەربگرن بۆئەوەی خەڵكانی تریش چاویان لێبكەن، تاكە هیوایەك بۆ كۆنتڕۆڵی ڤایرۆسی كۆرۆنا ئەو ڤاكسینەیە كە لەبەردەستدایە لەپاڵ بەكارهێنانی ماسك و ڕێكارەكانی تری خۆپارێزی.\nحەپسەخانی نەقیب بنیاتنەری یەكەم خوێندنگەی كچان


ویەرێو پـەی ئۆستـوورەی و ئەرەنیشتەو بنکەو قەڵەمی هامچەرخو کوردی/عکس | سلام پاوه\nصفحه نخست اخبار ویەرێو پـەی ئۆستـوورەی و ئەرەنیشتەو بنکەو قەڵەمی هامچەرخو کوردی/عکس\nویەرێو پـەی ئۆستـوورەی و ئەرەنیشتەو بنکەو قەڵەمی هامچەرخو کوردی/عکس\nدر تاریخ: خرداد ۱۲, ۱۳۹۷ در: اخبار, اسلایدر, فرهنگی ، هنریبدون نظربازدیدها: 127 بازدید\nپایگاه خبری تحلیلی سلام پاوه:بنکەو قەڵەمی هامچەرخو کوردی جە درێژەو پڕۆگرامەکانو ئەرەنیشتەی حەفتانەیشەنە، چوارشەمە ۹ جۆزەردانیش تایبەت کەرد بە بابەتێو سەرو ئۆستـوورەی چێرو نامێ “ویەرێو پەی ئۆستـوورەی” بە پێشکەش‌کەردەی کەیهان عەزیزی.جە سەرەتاو ئەرەنیشتەکەیەو، کەیهان عەزیزی بە تەرزێوی خێرا پەردەچیا سەرو تاریف و ئەژناساو ئوستوورەی و بە پەلەیچ باسش سەرو جیاوازی “ئوستوورە”ی و “ئەفسانە”ی کەرد. هەر پاسە پەیوەندی و جیاوازی ئوستـوورە و ئەفسانەی چەنی مێژووی ئاماژەش پەنەکریا.\nجەدرێژە باسەکەیشەن کەیهان عەزیزی، شش دەورێش پەی ئوستورەی دەستنیشانێ کەردێ و ئیتر بە تەسەلی لوا سەرو هەرکام چی دەورانە.۱:دەورەو کۆنینە تەوەنی.عەزیزی ئی دەورەشە گێڵناوە پەی نزیکەو ۲۰۰۰۰ تا ٨۰۰۰ وەڵێ میلادو مەسیحی. سەردەمێو کە بەشەر ئینارە دەورانو ڕاوێ و سەیادی. عەزیزی واتش: ئی دەورە هەرپاسە درێژتەرین و گرنگتەرین دەورەو پەنەیاواو بەشەریا. سەردەمێو کە بەشەر ئینا مەڕەنە و جەڕاو ڕاوەو ئاژەڵاوە مژیڤۆ. پەوچی ئوستوورە چی دەورەنە تەنیا دەورو سەید و سەیادیەنە خولیۆوە. ئوستوورە بابەتو سەیدی پەی ئێنسانی تەتڵە کەرۆ.بەشەر چی دەورەنە باوەڕش ئانەن سەردەمێو چەنی ئاسمانی پەیوەندی ڕاستەوڕاستش بیەن. بەڵام ئیسە ئی پەیوەندیە بڕیان. هەر ئی باوەڕە ئوستورەو “بەهەشتی گم بیە”ی، وەش کەرۆ، کە ئوستوورێوی جەهانییا. هەرپاسە ئوستوورەو “قارەمان”یچ چی دەورەنە بیچم گێرۆ.\n۲:دەورەو تازە تەوەنێ.عەزیزی، ماوەو ئی دەورەیشە پەی ٨۰۰۰ تا ۴۰۰۰ ساڵێ وەڵێ میلادی گێڵناوە.دەورێو کە دەورەو کشتوکاڵی و زەراعەتیا. بەشەر ۱۰۰۰۰ ساڵێ چەیوەڵتەر وەرزێڕیش ئێستەوە. هەرچی مەیمێ وەرۆ “مێتۆس” بەرهەستیتەر بۆوە. پۆچی بەشەر چی دەورەنە ئوستوورەکێش پەیوەندیشا بە خاکی و بەروبوومی و بەرهەمە کشتوکاڵیەکاوە هەن. زەمین ئەدانە و “ئێلاهەو ئەدا”ی پەرەستش کریۆنە. هەر پی بۆنەوە ڕەگەزو “مێ” باڵا دەستەرەنە و ئینەیچ جە ئوستوورەو “ئەنەتێن”ە بە ئاشکرا دیارا. (هەر چی جەلەسەنە ئی ئوستوورە باس و شرۆڤە کریا) چەنی جە سەردەمی وەڵینەنە، سەید و سەیادی و ئاژەڵ، پیرۆزێ بێنێ چی دەوریچەنە کشتوکاڵ و خاک و دانە، پیرۆزێنێ.\n۳:دەورەو ژیارە سەرەتایەکا.عەزیزی، ئی دەورەیچشە گێڵناوە پەی نزیکەو ۴۰۰۰ تا ٨۰۰ ساڵێ وەڵێ میلادی گێرۆوە.سەردەمێو کە پەی یەکەمجاری “شار”ەکێ جە “مێزۆپۆتامیا”نە وەشێ بیێ. دماوە جە میسر و چین و کرێتەنە. چی دەورەنە شار پیرۆزا. شار نوێنەرو ئا بەهەشتە گم بیەیەنە. چی بەشەنە عەزیزی باسو ئوستوورەو “تۆفان”یش کەرد کە جه شێعرەو “ئەترەخسیس”یەنە ئامان. ئی ئوستورەشە ڕاڤە کەرد و واتش دماو ئی ئوستوورەیە”خوا”کێ ئێتر کێشتشاوە دما و زیاتەر ئێنسان ئاماوەرۆ و چالاکی ئێنسانی کەوت وەرو چەمی. ئی باسەیچشە بە تەفسیرو “حەماسەو گیلگەمش”ی پڕناوا.\nعەزیزی بە هۆو کەمی وەختی و تیروتەسەلی بابەتەکەی ئەو یەرە دەورەکێ و باقی باسەکەیش، قرتنا و وستێش دماتەر پەی ئەرەنیشتە دماینەکاو بنکەکەی. کە بە کورتی یەرە دەورەکە ئینێنێ: سەردەمی تەوەریی، واتە سەردەمێو کە تەوەر و مێحوەرەن.دەورەو دماتەوەری. هۆرێزانی گەورە جە ڕۆژاوا.\nجە ئاخرو باسەکەیەنە، هەرکام جە بەشدارانو کۆڕەکەی سەرەنج و ئەنەدیای و پەرسەکێ وێشا وەرەڕوو کەیهان عەزیزی کەردە و باسێوی چڕوپڕ پێشکەش کریا. جە کۆتاییچەنە سەباح جەباری بە کورتی چەند ئەنەدیایی و پەیچوونو وێش سەرو باسەکاو کەیهانی کەرد و وەختی وروونی نەدا باسەکەو وێش پێشکەش کەرۆ و وستش دما پەی ئەرەنیشتەی دماینو بنکەکەی.جە درێژەو ئەرەنیشتەکەیەنە و دمابەشەنە، چند کەسێو جە ئەندامانو قەڵەمی هامچەرخو کوردی چند شیعرێوشا واناوە و کۆڕەکە کۆتایش پەنە دریا.\nکلمات کلیدی: قەڵەمی هامچەرخو کوردیکەیهان عەزیزی،ویەرێو پـەی ئۆستـوورەی


رۆمان چییە (١) - قەڵەم\nنووسینی: تونە سلبوە\nکاتێک 'ئاننا کارەنینا' بەیانیەکی زووی زستان لەو قەتارە دادەبەزێ لە مۆسکۆوە بەرەوە سێنت پێتێرزبورگ دەڕۆیشت، هاوسەرەکەی لە وێستگەکە چاوڕوانی بوو. یەکەم خەیاڵ بە مێشکیدا هات ئەوە بوو شتێک لە هاوسەرەکەیدا گۆڕابوو. هاوسەرەکەی ناوچاوتاڵ و نادۆستانە لەوێ راوەستابوو، هەڵبەت ئەمە بۆ ئاننا شتێکی تازە نەبوو، بەڵام گوێکانی کتوپڕ جۆرێکی تریان لێهاتبوو: "وای خودایا! ئەم گوێیانەی لەکوێوە هێناوە؟' ئەمەی لە دڵی خۆیدا گوت لە کاتێکدا سەیری رواڵەتی سارد و خۆگرانەی پیاوەکەی دەکرد، بەتایبەت سەیری ئەو گوێیانەی ئەم لایوابوو کلاوە خڕەکەی سەرسەری رەپ راگرتبوو."١\nئەمە ئەو پیاوەی بوو ئاننا ساڵانی ساڵ لەگەڵیا ژیابوو و خاوەنی منداڵێکیش بوو لێی؛ بۆیە دەبا بۆی ئاشنا بایە، بەڵام بە پێچەوانەوە دەڵێی یەکەم جارە دەیبینێ. هەڵبەت خاڵی جێی سەرنج ئەوەیە ئەوە کارەنین نیە گۆڕاوە، بەڵکو ئاننا کارەنینایە گۆراوە. لە مۆسکۆ بۆ یەکەم جار 'ڤرنۆشیج'ی دیتبوو، ئەو ئەفسەرەی ئاننا لەگەڵیا دەبێ بە خاوەن چیرۆکی خۆشەویستیی بێ سنوور. دیمەنەکە لێرەدا خوێنەر وشیاردەکاتەوە، بەڵام خودی ئاننا هێشتا لێی ئاگادارنیە: شتێک روویداوە کە بەڵێنە جیهانی ئەو بەتەواوی بگۆڕێ و بەرەو کارەساتی ببات، ئەو جیهانەی وا ئاننا لای وایە دەیناسێ. لەناو قەتارەکەی شەودا ئاننا لە هەستێکی هەڵچوو وپەرێشاندابوو. کتوپڕ 'ڤرۆنشیج'ی لێ پەیداببوو و گوتبووی بە شوێنیەوە بووە. کاتێک سبەی دێت و ئەو لە ماڵەوەیە، هێشتا بیری ڤرۆنشیج هەر بەرینادا، بگرە کاتێک 'کارەنین'ی هاوسەریشی دەبینێ، یان باشتر بڵێین کاتێک گوێکانی دەبینێ.\nئاننا کارەنینا کاراکتێری سەرەکیی رۆمانی تۆلستۆیە بە هەمان ناوەوە کە لە ساڵەکانی ١٨٧٥ تا ١٨٧٧ نووسراوە و، ئەوەی من لێرەدا هێنامەوە لە پاژی یەکەمی رۆمانەکە وەرگیراوە. ئەم بەشە دەربڕی فۆڕم و گێڕانەوەی رۆمانەکەیە. پێش لەهەر شتێک باس لەوەدەکا رۆمانەکە لەسەر مرۆڤ و چارەنووسی دەدوێ. بەروڕووبوونەوەی ئەم دوو هاوسەرە کەم تا کورت وێنەیەکی دەرەکیمان لەسەر کەسانێک پێشکەشدەکا. بەڵام گرینگە سەرنج بدەینە ئەوەی کە رقی کتوپڕی ئاننا لە گوێیەکانی هاوسەرەکەی، باری دەروونیی ئەومان بۆ دەردەخا. رووداوێکی بەڕواڵەت سادە ئاماژە بەو شتە سەرەکییە دەکا کە بەڵێنە رووبدات، کە هەڵبەت لە ئاستێکدا هەر روویداوە: گوێیەکانی کارەنین وەک ئاوێنەیەک گشتیەتەکە دەنوێننەوە. دیداری نێوان ئەم دوو هاوسەرە لەو وێستگەیە هەروەها لە کات و زەماندا جێگایان بۆ کراوەتەوە، وێستگەیەکی قەتار لە سێنت پێتێرزبورگ لە سەدەی هەژدە، کە بەگوێرەی خوێنەر دونیایەکە دەکرێ هەم ئاشنا بێت و هەم نائاشنا.\nئاننا کارەنینا بیری ئێمە دەخاتەوە کە رۆمان سەروکاری لەگەڵ مێژوو و رووداوەکاندا هەیە. ئێمە زۆر شت لەسەر مێژووی رووسیا و گۆڕینەوەی مانا لەسەردەمی تۆلستۆی فێردەبین، بۆ وێنە لە پێوەندی لەگەڵ رێفۆرمە یاساییەکان و گۆڕانە کۆمەڵایەتییەکان. زۆر سادە دەتوانین بڵێین رۆمان جۆرێک لە مێژووی کۆمەڵایەتی یاخود مێژووی ئایدیایە لە فۆڕمی ئەدەبییاتدا. سێنی Scene گوێکانی کارەنین ئاماژە بە موتیڤ و تێمایەکی تەواو سەرەکی دەدا کە بەتەواوی گرێدراوە بە رووداوی ناو رۆمانەکەوە: ئێرۆتیک، سێکسوالیتە و خۆشەویستی. رووداوی خۆشەویستی، جا قسە لەسەر خۆشەویستیی نێوان دوو هاوسەر بێت، نێوان دوو ئاشق یاخود دایک و باوک و منداڵ، لەگەڵایە بۆ ئەوەی وەک فۆڕم رۆمانەکە بونیات بنێ. ئەم رۆمانە خاوەن هەموو ئەمانەیە و هەروەها لە جیاتی یەک بەسەرهات خاوەن دوو رووداوی خۆشەویستییە کە شان بە شانی یەکتر رێگادەکەن و هەر کامەیان لە سەرەتاوە ئاماژە بە تێما دەدەن: یەکەمیان هەر لە سەرەتاوە تراژێدیایە و بە شکست دەگا و، دووهەمیان خاوەن هارمۆنیایە و لەسەر بونیاتی پێکەوەبوون و کار چێکراوە. دوو بەسەرهات کە هەر کامەیان خاوەن کۆتایی تایبەت بە خۆیانن. بەسەرهاتی ئاننا بە سەنتەری شارەکانی وەک مۆسکۆ و سێنت پێتێرزبورگەوە گرێدراوە و تایتڵی رۆمانەکە پێک دێنێ و بە شکستێکی تەواویش کۆتایی دێت. لەبەرامبەر ئەمەدا رووداوی خۆشەویستییەکی تر دەبینین کە لە گوندێکی رووسیادا روودەدات و بە خۆشی کۆتایی دێت. ئەم دوو بەسەرهاتە لە رێگای پێوەندیی بنەماڵەیی و فیتنەکانەوە وەک پەلکە پێکەوە گرێدراون و دوو دونیای جیاوازی ناو رۆمانەکە پێکدێنن. بەڵام گومان لەوەدا نیە کە خوێنەر چیرۆکی ناخۆشی ئاننا وەک چیرۆکی سەرەکیی ناو رۆمانەکە لێکدەداتەوە.\n'هونورە دێ باڵزاک' نووسەری سەدەی نۆزدەی فەڕەنسی کاتی خۆی گوتی ئەو دەیەوێ ئەو مێژووە بنووسێتەوە وا مێژوونووسان لەبیریان کردووە. میلان کۆندرا، نووسەری 'چێک'یش لە دووای زیاتر لە دوو سەد ساڵ بە شوێن هەمان شتەوەیە کاتێک پێ لەسەر ئەوە دادەگرێ و دەڵێ لە کاتێکدا نووسینە مێژووییەکان بە شوێن مێژووی کۆمەڵگاوەن، بابەتی رۆمان بریتییە لە مێژووی مرۆڤ.٢ مێژوو و رووداوەکان، ئەو وشە راستەوخۆیانەن کاتێک لە سەر رۆمان قسەدەکەین، خۆگێل کردن لێیان دژوارە. بەڵام لەگەڵ ئەوەی هەموو رۆمانەکان بە شێوەیەک دەچنە ناو مێژووەوە، چ وەک ژانر و چ وەک کلتور، بۆ خۆشیان خەریکی دروستکردنی مێژوون، هەموو رۆمانەکان لە یەک ئاستدا خاوەن رووداوەکان نین ـ دیارە مەبەستمان لە پێوەندی لەگەڵ نەقشەplott یاخود رووداوە پێکەوە گرێدراوەکانە.\nرۆمانەکەی تۆلستۆی بێ نەقشە نیە، بەڵکو رۆمانێکە پێکەوەگرێدراو لە رووداوەکان وەها کە ئێمە لە کاتی خوێندنەوەدا بە شوێن ئەوەوەین دوواتر چ روودەدا. گەر کەسێک لێمان بپرسێ رۆمانەکە لەسەر چییە، لە ئاستێکی زۆردا دەتوانین وەڵامی بدەینەوە. بەڵام ئاننا کارەنینا بابەتێکی تریش سەبارەت بە رۆمان دەورووژێنێ، ئەویش توانای پێشکەشکردنی دۆخ، سریمە، وێنە و تیشکێکە لە ژیانی دەروونی و لە هەستی مرۆڤ؛ کە باس لێکردنیان دژوارە. ئایا رووداوی گوێکانی کارەنین زیاتر نیە لە بەدیارخستنی بیرێکی کتوپڕی و سەیر، بیرێک کە پێش ئەوەی ببێ بە بیر، لە فۆڕمی گێڕانەوەدا تێیدەگەین؟ تۆلستۆی تێگەیشتن لە ئێمەدا دروستدەکا لە سەر شتە رواڵەتییە رۆژانەکان کە لەهەمان کاتدا وەحی یاخود ئیلهامێکە بۆ ئاننا، هەروەها بۆ خوێنەریش، کە دەبنە هۆی زانیاری لەسەر هەستە سەیرەکانی ئاننا. تۆلستۆی ئەم هەستانە پیشاندەدا، ئەو بە وشە وێنەیەک چێدەکا. ئەم نیشاندانە لە بەرگی رۆماندایە کە تەنیا هونەری وێنا یاخود خەیاڵ دروست ناکا، بەڵکو تایبەتمەندی لە نووسینی مێژوویشەوە بەقەرز وەرگرتووە. ئەم تایبەتمەندییە لە بەشە بێ نەقشەکانی ناو رۆمانەکەدا دەبینینەوە (کە زۆریشن) وەک پەرەگرافە دێکۆمێنتی و درێژەکانی سەر کشت و کاڵ و ریفۆرمە کشت و کاڵییەکان لە رووسیای ئەو سەردەمە؛ ئەو پەرەگرافانەی پێوەندی کەمیان (یاخود هەر پێوەندیان نیە) بە بەسەرهاتی کەسی سەرەکیی ناو رۆمانەکە واتە ئاننا کارەنیناوە. ژیانی کۆمەڵایەتی و ژیانی مرۆڤ، ئەو دوو بوارەن رۆمانەکەی تۆلستۆی زانیاری لەسەر دەبەخشن.


مێژوی ئەمڕۆ 10/9 - بنکەی روناکبیریی گەلاوێژ :: Gelawej\nمێژوی ئەمڕۆ 10/9\nمێژوی ئەمڕۆ Sep 10, 2020\n- لە رۆژى 10/9/1659 هێنری برسێل (Henry Purcell)، ئاوازدانەر و دانه‌ری موزیكى ئینگلیزی لە شارى وستمنستەر لە دایکبووە، لە رۆژى 21/11/1695 لە تەمەنى (36) ساڵى بە نەخۆشى سیل لە شارى لەندەن کۆچى دوایى کردووە.\n- لە رۆژى 10/9/1797 ماری ویلستونکرافت (Mary Wollstonecraft)، ژنه رۆماننوس و نوسه‌ری ئینگلیزی لە تەمه‌نى (38) ساڵى بە نەخۆشى لە شارى لەندەن کۆچى دوایى کردووە، لە رۆژى 27/4/1759 لە شارى لەندەن لەدایکبووە.\n- لە رۆژى 10/9/1890 فرانتس فێرفل (Franz Werfel)، شاعیر و ئه‌دیب شانۆنوسى و نوسه‌ری نه‌مساوی لە شارى پراگ پایتەختى چیک لە دایکبووە، لە رۆژى 26/8/1945 لە تەمەنى (54) ساڵى بەنەخۆشى دڵ لە شارى بیریفلى هیلزى ویلایەتى کالیفۆرنیا کۆچى دوایى کردووە.\n- لە رۆژى 10/9/1915 محه‌مه‌د خه‌لیفه تونسی، شاعیر و نوسه‌ر و وه‌رگێڕی میسری لە گوندى تونسى شارى سوهاجى میسر لە دایکبووە، لە رۆژى 11/1/1988 لە کوێت کۆچى دوایى کردووە و هەر لەوێ نێژراوە.\n- لە رۆژى 10/9/1931 فیلیپ بیکه‌ر هول (Philip Baker Hall)، ئه‌کته‌ری ئه‌مریکی لە شارى تۆلیدۆ لە ویلایەتى ئۆهایۆ لە دایکبووە.\n- لە رۆژى 10/9/1939 عەلی مفیدی (عەلى سلێمان عەلى مفیدى)، ئه‌کته‌ری کوێتی لە ناوچەى شەرق لە کوێت لەدایکبووە، لە رۆژى 28/10/2008 لە تەمەنى (69) ساڵى بە نەخۆشى لە عومان پایتەختى ئوردەن کۆچى دوایى کردووە و لە کوێت نێژراوە، لە دواى کۆچى دوایى کردنیشى دەستەى گشتى لاوان و وەرزشى کوێتى بڕیاریدا رۆژێک دیاریبکرێت بۆ چالاکى بە ناوى (رۆژێک بۆ شانۆى لاوان).\n- لە رۆژى 10/9/1941 فادیه عه‌کاشه، ژنه ئه‌کته‌ری میسری لە میسر لە دایکبووە، لە ساڵى 1965 به‌شدارى له‌کارى هونەریدا کردووە.\n- لە رۆژى 10/9/1949 ئه‌حمه‌د سالم، ده‌رهێنه‌ر و ئه‌کته‌ری میسری لە تەمەنى (39) ساڵى کۆچى دوایى کردووە، لە رۆژى 20/2/1910 لە ئەبو کەبیر لە شارى شەرقیە لە دایکبووە.\n- لە رۆژى 10/9/1955 فه‌ریده سه‌یف نه‌سر (سەوسن جەلال سەیف حەسرى)، ژنه ئه‌کته‌ری میسری لە شارى قاهیرە لە دایکبووە، لە ساڵى 1977 به‌شدارى له‌کارى هونەریدا کردووە.\n- لە رۆژى 10/9/1960 کولین فیرس (Colin Firth)، ئه‌کته‌ری ئینگلیزی لە هامبشایر لە باشوورى ئینگلتەرا لە دایکبووە، لە ساڵى 1983 به‌شدارى له‌کارى هونەریدا کردووە، لە ساڵى 2011 بە باشترین ئەکتەرى ساڵ هەڵبژێردرا و خەڵاتى ئۆسکارى وەرگرتووە.\n- لە رۆژى 10/9/1981 ریاز سەنابتى (ریاز محەمەد سەنابتى) موزیسیان و ئاوازدانەرى میسرى لە تەمەنى (74) ساڵى لە میسر کۆچى دوایى کردووە، لە رۆژى30/11/1906 لە شارى دەمیات لە دایکبووە، لە ساڵى 1928 به‌شدارى له‌کارى هونەریدا کردووە، پەیوەندیەکى بەهێزى هەبووە لەگەڵ ئوم کەلسوم.\n- لە رۆژى 10/9/1996 پییرۆ جاهیر (Piero Jahier)، شاعیر و نوسەری ئیتالی لە تەمەنى (82) ساڵى لە شارى فلۆرنسا کۆچى دوایى کردووە، لە رۆژى 11/4/1884 لە شارى جنوە لە دایکبووە.


نێچیرڤان بارزانی: پێشکەوتنەکانی کوردستان تەنیا لە لایەن پارتییەوە دێتە دی – ئاژانسی ھەواڵی پەیامنێر\nنێچیرڤان بارزانی: پێشکەوتنەکانی کوردستان تەنیا لە لایەن پارتییەوە دێتە دی\nلە Sep 20, 2018\nێچیرڤان بارزانی، جێگری سەرۆکی پارتی دیموکراتی کوردستان، لە میانی بەشداریکردنی لە ئاهەنگی بانگەشەی پارتی دیموکراتی کوردستان لە شاری هەولێر، وتارێکی پێشکەش کرد.\nلە ئاهەنگی بانگەشەی هەڵبژاردنی پارتی بۆ پەرلەمانی کوردستان، نێچیرڤان بارزانی، جێگری سەرۆکی پارتی دیموکراتی کوردستان، رای گەیاند، کە سەرکەوتنی پارتی، سەرکەوتنی کوردستان، پێشکەوتنەکانی کوردستن، تەنیا لەلایەن پارتییەوە دێتە دی.\nنێچیرڤان بارزانی، ئەوەشی خستە روو، کە تەنیا پارتی بوو، چۆکی بە دوژمن دادا و هێنایە سەر مێزی گفتوگۆ، چونکە هێزی پارتی لە خەڵکەوە سەرچاوەی گرتووە.\nئەمەش دەقی وتارەکەی نێچیرڤان بارزانییە:\nهەموو لایەکتان بەخێر بێن\nهیوادارم هەمووتان دڵخۆش و بەختەوەر بن. خۆشحاڵم ئەمڕۆ جارێکی دیکە لەگەڵ ئێوەدا بۆ ئەوەی هەموومان پێکەوە بتوانین بەرەو پاشەڕۆژێکی باشتر بۆ کوردستان هەنگاو بنێین. ئێوە هێزی کۆمەڵگەی کوردستانن و ئێستا و داهاتووی وڵات هەر لە دەستی ئێوەیە. دەبێ لە سایەی ڕۆڵی کارای ئێوەدا، کوردستان لە پێشکەوتن بەردەوام بێ. دەبێ هەوڵیش بۆ ئەوە بدەین کە سیستەمی ژیان لە کوردستان لە هەموو لایەکەوە بەرەو سیستەمێکی پێشکەوتوو و سەردەمییانەتر بگۆڕین. ئەو هەموو هیوا و ئاواتانەش بێگومان تەنیا لە ڕێگەی حزبە کۆڵنەدەرەکەی خۆتانەوە دێتە دی کە پارتی دیموکراتی کوردستانە.\nئێمە ئەمڕۆ لێرەین پێکەوە بۆ پشتیوانی لە لیستی ١٨٣ی پارتی. لە ڕاستیدا ئێمە هەر تەنیا بۆ ئەوە لێرە نین کە دەنگ بە لیستەکە، بەڵکوو بۆ ئەوەش لێرەین کە دەنگی زیاتری بۆ کۆبکەینەوە، لە پێناو ئەوەی پارتی هێز و گوڕێکی زیاتری لە بەڕێوەبردنی داهاتووی ئەم وڵاتەدا هەبێ. مافی خۆمانە خەڵکی زیاترمان هەبێ و هەموو خەڵکیش ئەو مافەی هەیە. ڕابردوو سەلماندوویەتی کە شەراکەتی لاواز و لەرزۆک و بێبەرنامە زیاتر کۆسپ درووست دەکات نەک پێشکەوتن. لەبەر ئەوە دەبێ ئێمە هەوڵ بدەین زۆرترین ژمارەی دەنگدەر دەنگ بە لیستی پارتی دیموکراتی کوردستان بدەن. ئەم پارتە لە مێژوو سەلماندوویەتی کە پارتی دەستێکی ئەمینە و حزبێکی باوەڕپێکراوی زۆرینەی خەڵکی کوردستانە. بە پاڵپشتیی ئێوەی خۆشەویستیش، پارتی هەر دەمێنێتەوە بەحزبی باوەڕپێکراوی هەموو کوردستان.\nخۆتان دەزانن پارتی لە ڕۆژی یەکەمەوە حزبێکی چالاک بووە و تائەمڕۆ هەر بە هێز و گوڕی خۆی ماوەتەوە. هێزی پارتی لەغەیبەوە نەهاتووە، لە پشتی ئێوەوە هاتووە. هێزی پارتی لە پشتی خەڵکی ڕەشوڕووت و سادەی کوردستانەوە هاتووە. پارتی واتە پێشمەرگە، پێشمەرگەش واتە لاوانی گیان لەسەر دەست کە زۆرترین قوربانییان بۆ سەرکەوتنی بەرنامەی پارتی و ئامانجی پارتی داوە. ئەمەیە نهێنیی مانەوە و سەرکەوتنی بەردەوامی پارتی لە کوردستان و عێراقدا.\nلە هەڵبژاردنەکانی عێراقدا خەڵکانێک هەبوون فاتیحایان بۆ پارتی دەخوێند و دەیانگوت پارتی جارێکیتر هیزی یەکەم نابێت، ئێوە لاوان و گەنجان و ژنان و ئافرەتان و هەموو خەڵکی کوردستان بۆ دوژمنانی کوردتان سەلماند کە پارتی پێشڕەوە و بە پێشڕەویش دەمێنێتەوە.\nمایەی شانازی و سەربەرزییە ئەمڕۆ لەگەڵ ئێوەدا کۆبوومەتەوە، ئێوەی لاوان و قوتابیانی کوردستان کە هاتوون بۆ هەڵمەتی هەڵبژاردن و دەنگدان بە لیستی ١٨٣ی پارتی دیموکراتی کوردستان. هەروەها شانازی و سەربەرزییە کە ئافرەتان و ئافرەتانی وەرزشکار ئەمڕۆ بەشدارییەکی دیار و بەرچاویان هەیە. لەبیرتان نەچێت کە هەر لەسەرەتاوە پارتی باوەڕی بە یەکسانی ژن و پیاو هەبووە. پارتی باوەڕی بە هەموو مافێکی ئافرەت هەبووە. زۆرن ئێمە لەناو شاخ و دۆڵەکاندا قوتابخانەمان بۆ کچان کردووەتەوە و نەمانهێشتووە دەوامیان بەجێ بمێنێت.\nبەڕێزان و خۆشەویستان ئێوە بڕبڕەی پشتی پارتین. ئەو بڕبڕەی کە هیچ زەبرێک لە مێژوودا نەیچەماندووە. هەر پارتی بوو بە پشتیوانیی ئێوە ناوی کوردستان و دۆزی گەلی کوردستانی بە دونیا ناساند. ئێمە بووین ناحەزانمان هێنایە سەر کورسیی مێزی دانوستاندن، هەر ئەم پارتییە بوو وایکرد نەیارانی کوردستان بەرامبەر بە ویستی گەلی کوردستان بێنە سەر چۆک. ئێمە بووین لە مێژووی ٧٢ ساڵەی پارتیدا یەک جاریش ڕێگەمان بە دۆزی کوردستان هەڵە نەکرد، دەزانن بۆ؟ لەبەر ئەوەی هەموو ساتێک هەزاران لاوی وەک ئێوە، کوڕان و کچانی کوردستان، نەک تەنها بە هێزی دەست و بازوو، بەڵکوو بەهێزی مێشک و بیرکردنەوەی خۆیاندا، لەگەڵ سەرکردایەتیی پارتی و لەگەڵ بارزانیدا بوون.\nحزبێک هەزاران و دەیان هەزار مێشکی لاوی لەگەڵ وەستابێت، حزبێک دەیان هەزار خاتوونی وەک ئێوەی لەپشت بێت. هیچ رۆژێک ڕێگە هەڵە ناکات و سەری لێناشێوێت. پارتی تاکە ڕێکخستنە لە هەموو ڕۆژهەڵاتی ناوەڕاستدا کە بۆ یەکجاریش درۆی لەگەڵ میللەت و خەڵکی خۆی نەکردووە.\nئێمە زۆرجار ئەگەر باجیشمان دابێت لەبیر نەکەن، ئێمە باجی ڕاستگۆیی خۆمان داوە بەرامبەر بە گەلی کوردستان. زۆرن ئەو لایەنانەی کە باجی چەوت و هەڵەی سەرکردایەتیی خۆیان دەدەن لە کوردستاندا. حزبێکی وەک پارتی کە هەموو تەمەنی خۆی وەک ئەمڕۆ لەگەڵ بیری لاوان و ئافرەتان بێ، دڵنیا بن ئەو حزبە رۆژێک نابەزێت و ناکەوێت و بەرەو سەرکەوتن دەڕوات.\nلەبیرتان بێت پارتی تاکە حزبە لە ڕابردوو ناژی. ئێمە ڕوومان لە داهاتووە. ئافرەتان و لاوان و قوتابیانی ئێمە ڕوویان لە داهاتووە، لەبەر ئەوەی ژیان و هیوا و پێشکەوتن لە داهاتوودایە.\nئێمە بەردەوام دەمانەوێ داهاتووێکی جیاواز و ڕەنگینتر درووست بکەین.\nخۆشەویستان ئەمڕۆ کە ئێمە بەرەو هەڵبژاردنی کوردستان دەچین، ئێوە بازووی لێهەڵماڵن، بۆ ئەوەی لیستی ١٨٣ی پارتی سەربکەوێ، ئەو لیستەی ١٠٠ خەباتکەری وەک خۆتانی کردۆتەوە کە کچ و کوڕانی گەنجی ئەم وڵاتەن. ئەو کاندیدە بەڕێزانە چەپکەگوڵی وڵاتن کە پارتی بۆ خزمەتی دۆزی گەلی کوردستان دەستنیشانی کردوون. داواتان لێ دەکەم دەنگیان پێ بدەن، سەرکەوتنی پارتی سەرکەوتنی کوردستانە.\nنەوەی دوێنێ، باب و باپیرانتان کە هەمیشە دەنگیان بە پارتی داوە، هەمیشە دەنگ بە پارتی دەدەن، وەک چۆن ئەوانە لە ڕابردوو هێزی پارتی بوون، لە ئێستا و داهاتووش هەروا دەمێننەوە. ئەو خۆشەویستانە بوون نەیانهێشت پارتی بکەوێت و هەمیشە بەرەو سەرکەوتنیان بردووە. ئەوان پارتییان لە لوتکەی بەرزاییدا ڕاگرت و بەرامبەر پیلانی دوژمنانی ناحەزان وەستانەوە و نەیانهێشت پارتی بکەوێت. پارتی تەنیا حزبی خەباتی سیاسی نییە، بەڵکوو حزبی گۆڕانکاریی کۆمەڵایەتیشە لە هەرێمی کوردستاندا.\nئەمڕۆ کۆمەڵگەی ئێمە سەردەمییانەترە، بڕۆن سەیری زانکۆکان و ڕێستورانت و کافێکان و فەرمانگاکان بکەن، کچان و کوڕان و پیاوان و ژنان بێ جیاوازی، هاوشان و یەکسان و تەبان لەگەڵ یەکتر. لە ٢٠٠٠ەوە چەندین یاسا و بڕیار و ڕێنماییمان لە بەرژەوەندیی ئافرەتان گۆڕی. ئێمە بەرەو ڕووی توندوتیژیی کۆمەڵگە لە ئاست ئافرەتان و کچان وەستاینەوە و هانی ڕاگەیاندنمان دا، وامان کرد ئافرەتان ئازایانە بۆ مافەکانی خۆیان بێنە دەنگ. ئافرەتانی ئێمە دوای ئەو هەنگاوانە، گوتیان ئێمەش هەین و ئێمەش مافمان دەوێت. بۆیە ئەو یەکسانییەی ئێستا لە کۆمەڵگەی کوردستاندا دەیبینن، زۆر لەمێژە پارتی کاری بۆ کردووە. لە پەرلەمانی داهاتووش لیستی ١٨٣ کار بۆ یەکسانی دەکا لەم وڵاتەدا، هەروەها پرسی دەربڕین و ئازادیی ڕۆژنامەوانی لە هەرێمی کوردستان بەپێی یاسا پارێزراوە و ڕۆژنامە و نووسەران بە کردەیی سەربەخۆن. ئازادی بیروباوەڕ موڵکێکی گەورەی هەرێمی کوردستانە و ئێمە بەردەوام دەبین. لە هەرێمی کوردستان گەورەترین گەشەی خوێندەواری هەیە لەچاو دەوروبەر، ئەوانەی حەز دەکەن زانکۆ تەواو بکەن ڕێگەیان لەبەردەم کراوەیە.\nلەم هەرێمەدا بەندیخانەی سیاسیمان نییە و کەس بەهۆی بۆچوونی سیاسی تووشی کۆت و بەند نەبووە، لە کام وڵاتی دەوروبەردا ئەمانە هەن؟\nلە داهاتووشدا دەمانەوێ هیچ هێزێک و سیستەمێکی دەرەکی نەتوانێ دۆخەکە کۆنتڕۆڵ بکاتەوە و داگیرکردنەوەی کوردستان بۆ ناحەزان ببێتە خەونێک و دەبێ بەو خەونەوە سەر بنێنە گۆڕەوە.\nبۆیە دەبێ دەنگ بە لیستی ١٨٣ی پارتی بدەین، تاوەکوو ئابووریمان زیاتر گەشە بکات و ئاوەدانیمان زیاتر پەرەبسێنێت و کوردستان لە ئاستێکی بەرزتردا بێت. گەلێکی پێشکەوتوو هەرگیز ناچێتە ژێر دەسەڵاتی هیچ هێزێکی دەرەکی، هەر ئەمەیە نهێنییە گەورەکەی سەرکەوتنی پارتی و هەرێمی کوردستان.\nدڵنیاتان دەکەمەوە ئەم بارە ئابوورییەی هەیە کاتییە و وردە وردە تێدەپەڕێ، چوار ساڵی زۆر زۆر سەختمان تێپەڕکرد کە ئەگەر بە پشتیوانیی ئێوە نەبووایە زۆر زەحمەتتر دەبوو. تێگەیشتنتان هێزێکی زۆری بە ئێمە دا بۆ بەردەوام بوون لە ئەرکەکان.\nکوردستان چاوی لە داهاتووی گەشە، جارێکیدیکە سەرکوتکردن و پێشێلکردن نایەتەوە بۆ کوردستان.\nکچان و کوڕانی ئازیزی وڵات\nدڵنیابن سەرەڕای هەموو کۆسپ و تەگەرەیەک، ئێوە و پارتی کوردستان دەگەینن بە لوتکە. ئێوە زۆرجار گوێتان لێدەبێت کە خەڵک گلەیی لە دەسەڵات دەکات، منیش گلەییم لێ دەکرێ، ئەمە جێی خۆشحاڵییە و ئێمە لە گلەیی هاووڵاتییان پەست نابین، چونکە بوونی خەڵکی ناڕازی نیشانەی هیوا و ئاواتی گەورەیە، ئێمە شانازی بە خەڵکی زیندووی خۆمان دەکەین. هەروەها دڵخۆرشین کە کۆمەڵگەکەمان کۆمەڵگەیەکی سست و خاو نییە، وەک پێشتریش گوتم، کوردستان چاوی لە هیوای گەشە. ناڕەزایی و گلەیی خەڵک بەلای ئێمەوە نیشانەی لەدایکبوونێکی نوێیە.\nبەڕێزان بۆیە لێرەین تا دەنگ بۆ لیستی ١٨٣ی پارتی زیاد بکەین. هەرچەندە دڵنیاین کەوا پارتی هەموو کاتێک، بەپشتیوانیی ئێوەوە دڵنیایین کە پارتی هەموو کاتێک براوەی یەکەم دەبێت لە کوردستان.\nخەڵک بۆ گاڵتە لەبارەی پارتییەوە قسە دەکەن، بەڵام لە ناوەڕۆکدا ڕاستییەکیشی تێدایە، بۆیە جێی خۆیەتی باسی بکەم، دەڵێن ئەگەر پارتی لەگەڵ وڵاتی چینیشدا ململانێی هەڵبژاردن بکات، هەر پارتی دەیباتەوە، ئەم قسەیە هەرچەندە گاڵتە بێت، بەڵام نیشانەی هێزی پارتییە. هەروەها ئەو قسەیە نیشانەیەکی ڕوونی بێهیوایی و دۆڕاندنی ئەوانەیە کە بەردەوام هەوڵدەدەن پارتی ببەزێنن و قەت ئەو ڕۆژە نابینن. دڵنیابن پارتی نابەزێت، لەبەر ئەوەی جەماوەری دڵسۆز و پاک و ڕاستەقینەی وەکوو ئێوەی لەگەڵدایە.\nئێمە دەبێ قووڵتر لە کوردستان بڕوانین تا نرخی دەستکەوتەکانمان باشتر بزانین\nنموونەیەکتان بۆ دەهێنمەوە، سەرەڕای هەموو ئازادییەک کە هەمانە، کۆمەڵگەی کوردستان تاکە شوێنە ئیسلامی توندڕەو و ڕادیکاڵ گەشەی تێدا نەکردووە، هۆیەکەشی بۆ کەمیی کێشەی ئابووری و کۆمەڵایەتی و سیاسی و ڕۆڵی مامۆستایان تێیدا، کوردستان تاکە کۆمەڵگەیە لە دونیای ئیسلامدا هیچ تایەفە و ئایینێک بە سووکی سەیر ناکات و ئەمەش شانازییەکە کە قەت نابێ لەبیری بکەین.\nساڵانی ڕابردوو هەرێمی کوردستان باوەشی بۆ نزیکەی ٢ ملیۆن ئاوارە و پەنابەری شەڕی داعش کردەوە، بێ ئەوەی کۆمەڵگەی کوردستان بۆ یەکجاریش سکاڵا بەرز بکاتەوە، هەرچەندە کە لەگەڵ ژمارەی دانیشتووانی کوردستان زۆر گەورە بوو، بەڵام دەبێ بزانین میواندۆستی لەناخی تاکی کوردستاندایە.\nشانازی پارتی لە سەرۆک بارزانی و حکوومەتی کوردستاندا گەورەیە و پارتی هێزی یەکەمە لە کوردستان و هەر بە هێزی یەکەم و گەورەی کوردستان دەمێنێتەوە. ئەگەر باسی گلەیی و ناڕەزایەتی بکرێت، هەمووان ڕوویان لە پارتی، چونکە پارتی هێزی یەکەمە. کەواتە لە مەسەلەی شانازییەکاندا دەبێ قەبوڵی بکەن کە بەشە زۆرەکەی بۆ پارتی بێت. حزبێک ئەگەر زۆرترین شانازی هەبێت، مافی خۆشی دەبێت چاوەڕوانیی زیاتری دەنگ بکات لە هەڵبژاردندا. بۆیە منیش دەڵێم، ڕۆژی ٣٠ی ئەیلوول دەنگ بدەن بە لیستی ١٨٣ی پارتی دیموکراتی کوردستان. لە ڕێگەی ئێوە و ڕاگەیاندندا داوا لە خەڵکی کوردستان دەکەم، هەرگیز بە قسەی ناحەزانی کوردستان و ناحەزانی پارتی باوەڕ نەکەن. پارتی و گەلی کوردستان یەک گیانن لە دوو جەستەدا. خەونی پارتی بۆ ئێوەیە. خەونەکانیش مافی ڕەوا و ڕاستەقینەی خۆمانن کە ئەمڕۆش نەبێ، سبەینێ هەر دێتە دی. ئێمە وەک پارتی فێر نەبووین زۆر بڵێین، بەڵام بە کردەوە قسەی خۆمان دەکەین. هیچ بەڵێنێکتان بۆ ناخوێنمەوە، تەنها کردەوەکانمان باس دەکەم. تکا دەکەم دڵتان بەم وڵاتە جوانە و گەلە ئاشتیخوازە خۆش بێت، کوردستان بەهەشتی ئێمەیە و بە هەموو دونیای ناگۆڕینەوە. دەبێ دڵتان بە هێزەکانی ئاسایش و پۆلیس دڵخۆش بێ کە بۆ ئارامیی کوردستان شەونخوونی دەکەن. دڵتان بەو پێشمەرگانە خۆشبێ کە لەسەنگەردا بەرگری لە کوردستان دەکات. دڵتان بە دەسەڵاتی خۆماڵی خۆش بێت سەرەڕای هەموو کەموکوڕییەکانی.\nگەلی کوردستان تاجی سەری پارتییە، ئێمە وەک جەنابی سەرۆک فەرمووی، خۆمان بۆ هیچ کەسێک ناچەمێنین، بەڵام بۆ گەلی کوردستان نەک جارێک، سەد جار خۆمان بۆ گەلی کوردستان دەچەمێنین.\nلێرەدا سڵاو دەنێرم بۆ گیانی پاکی شەهیدان\nبۆ بنەماڵە سەربەرز و کەسوکارەکانیان\nسڵاو بۆ ئاسایش\nسڵاو بۆ پۆلیس\nسڵاو بۆ خەباتکارانی بواری تەندرووستی و پەروەردە و خوێندن و هەموو دەزگاکان\nسڵاو بۆ خەڵکی لادێ و ناوچە دوورە دەستەکان\nسڵاو بۆ خەڵکی کوردستان لە دەرەوە\nسڵاو بۆ کورد و ئاشووری و کریستیان و ئەرمەن\nسڵاو بۆ ئێزدی و کاکەیی\nسڵاو بۆ شەبەک و فەیلی\nحکوومەتی هەرێمی کوردستان حکوومەتی خۆیانە، بۆیە دووپاتی دەکەینەوە دەنگ بە لیستی ١٨٣ی پارتی بدەن، تاوەکوو دەنگ و ڕەنگی خۆتان لەوێ بدۆزنەوە. تا هەموو گەلی کوردستان هەست بکات کە بەشدارن لەم پرۆسە سیاسییەدا، داواتان لێدەکەم زۆر بە جددی ئەمجارەش سەرکەوتنێکی گەورەی وەکوو جاری پێشتر بۆ پارتی تۆمار بکەن. پێم گوتن جاری پێشتر ئێوە خەونی ناحەزان و دوژمنانی پارتیتان خستە ناو چاڵەوە. ئەمجارەش وەکوو هەموو جاری پێشتر، دەنگێک بۆ ئێمە زۆرە، داواتان لێدەکەم لە ڕۆژی دەنگدان هەموومان پێکەوە بەرەو سندووقەکانی دەنگدان بچین و دەنگ بەو خۆشەویستانە بدەین کە لێرەن و دەیانەوێ خزمەتی ئێوە بکەن. شاد و سەرکەوتوو بن و ئاڵای پارتیش هەر شەکاوە بێت.


رێنمایی گرنگ بۆ وازهێنان لە جگەرە\nجگەرەکێشان یەکێکە لە مەترسیدارترین رەفتارەکان و دەبێتە هۆی تێکدانی باری تەندروستی و هۆکارێکە بۆ زۆر نەخۆشی، وازهێنان له جگه‌ره كێشان به كارێكی زۆر گران داده‌نرێت لای هەندێک کەس و بەپێچەوانەوە لای کەسانێکی دیکە ئاسانە، به‌ڵام ئایا وازهێنان له‌و دووكه‌ڵه پیسه كارێكی گونجاو نیه؟ ئایا كێ حه‌ز به‌و بۆنه ناخۆشه ده‌كات.\nبه‌پێی بڵاوكراوه‌كانی ماڵپه‌ری "غزوندهایت" ئه‌ڵمانی 10 ئامۆژگاری بڵاوكراوه‌ته‌وه بۆ ئه‌و كه‌سانه‌ی واز له جگه‌ره‌كێشان ده‌هێنن، تا بزانن چۆن پێویسته چۆن ئه‌و هه‌نگاوه بنێن؟\n1-كاتێكی دیاریكراو هه‌ڵبژێره بۆ وازهێنان له جگه‌ره‌كێشان.\n2-مێشك و ده‌روونت بخه‌ره كار بۆ هاندانی خۆت و تا واز له‌جگه‌ره كێشان بهێنیت، بیر له رێنماییه‌كانی پزیشك بكه‌ره‌وه زیانه‌كان مه‌ترسیه‌كان، تا زیاتر هه‌وڵبده‌یت و په‌شیمان نه‌بیته‌وه.\n3-ئاوێكی زۆر بخۆره‌وه، هه‌وڵبده به‌رده‌وام كوپێك ئاو پێ بێت یان شه‌ربه‌تی سروشتی.\n4- سوپاس و دڵخۆشی خۆت بده‌ره‌وه، بۆ نمونه ئه‌و پاره‌یه‌ی پێشتر بۆ پاكه‌تێك جگه‌ره‌ت داده‌نا ئێستا هه‌وڵبده بیده به شتێك كه ئاره‌زووی ده‌كه‌یت و وه‌ك دیاریه‌ك پێشكه‌شی خۆتی بكه، تا زیاتر هانی خۆت بده‌یت.\n5-جوڵه زۆر گرنگه، هه‌ر بۆیه هه‌وڵبده وه‌رزش بكه‌یت ئیتر به‌هه‌ر شێوه‌یه‌ك بێت بۆ نمونه به پێ رۆیشتن مه‌له‌كردن راكردن و هه‌ر جوڵه‌یه‌كی تر كه ئاره‌زووی ده‌كه‌یت.\n6-خواردنی ته‌ندروست وه‌ك سه‌وزه و میوه‌ی زۆر، ره‌نگه زۆر ئاره‌زووی شیرینی بكه‌یت به‌ڵام ئاگاداربه زیانی هه‌یه هه‌وڵبده بنێشت بجوی به‌ڵام بنێشتی بێ شه‌كر.\n7-هه‌تا ده‌توانیت دووربه له‌و جێگه‌یانه‌ی كه جگه‌ره‌ی تێدا ده‌كێشرێت تا بۆن و دووكه‌ڵه‌كه‌ی نه‌چێته سیه‌كانته‌وه، به‌دووربه له خواردنه‌وه‌ی قاوه تا ده‌توانیت، چونكه ئالوده‌ی ئه‌و ده‌بیت.\n8-ئاره‌زووی خۆت زۆر گرنگه، چونكه هه‌ر شتێك ئاماده‌ی و ئاره‌زووت تێدا بوو هه‌وڵی بۆ ده‌ده‌یت، زیاتر بیر له لایه‌نی ئیجابی ده‌كه‌یته‌وه تا نه‌گه‌رێیته‌وه سه‌ری.\n9-زانیاری بخوێنه‌ره‌وه له‌سه‌ر نیشانه خراپه‌كانی كێشانی جگه‌ره، خراپی بۆ باری ته‌ندروستی له‌شت.\n10-هه‌ندێك جار ره‌نگه پێویست به چاره‌سه‌ری ئه‌و نیكۆتینه بێت كه له‌شتدایه، هه‌ر بۆیه ده‌توانیت ئه‌و چاره‌سه‌رانه به‌كاربهێنیت كه كاریگه‌ریه‌كانی له له‌شتدا كه‌م ده‌كاته‌وه و زیانه‌كانی ناهێلێت، تا جارێكی دیكه نه‌كه‌رێیته‌وه سه‌ر كێشانی.\nوێنە.. ڕەمەزان لە سەردەمی کۆرۆنادا...


ئه‌نجومه‌نی ئاسایش سه‌رزه‌نشتی کوده‌تا سه‌ربازیـیه‌که‌ی مالی ده‌کات\nئه‌نجومه‌نی ئاسایشی نه‌ته‌وه یه‌کگرتووه‌کان ره‌فتاری سه‌ربازانی یاخیبووی وڵاتی مالیـیان سه‌رزه‌نشتکردووه ئه‌وانه‌ی به زه‌بری هێز ده‌سه‌ڵاتی وڵاتیان زه‌وتکرت له‌و حکومه‌ته‌ی وڵات که به شێوه‌یه‌کی دیموکراتیـیانه هه‌ڵبژێردرابوو.\nله به‌یانامه‌یه‌کدا دوێنێ ئه‌نجومه‌نی ئاسایش داوای له سه‌ربازانی یاخیبووی مالی کرد سه‌لامه‌تی ژیانی سه‌رۆکی وڵات ئه‌مادۆ تۆمانی بپارێزن و هه‌روه‌ها داوای له‌و سه‌بازه یاخیبووانه‌ش کرد بگه‌ڕێنه‌وه بنکه له‌شکریه‌کانی خۆیان.\nهاوکات ئه‌نجومه‌نی ئاسایشی نه‌ته‌وه یه‌کگرتووه‌کان داوای ئازادکردنی کاربه‌ده‌ستانی ده‌ست به‌سه‌رکراوانیان کرد هه‌روه‌ها داوای ده‌ستبه‌جێ گه‌ڕانه‌وه‌ی حکومی ده‌ستوری و هه‌روه‌ها گه‌ڕانه‌وه‌ی حکومه‌تی پـێشووی وڵاتی کرد.\nئه‌وه‌ی شایانی باسه ڕابه‌ری له‌شکری یاخیبونه‌که‌ی وڵاتی مالی " کاپتن ئه‌مادۆ سه‌نۆگۆ " دوێنێ له وته‌یه‌کی په‌خشی ته‌له‌ڤزیۆنیدا گوتی سه‌رۆکی وڵات و هه‌روه‌ها وه‌زیرانی ده‌ست به‌سه‌رکراو سه‌لامه‌تن و ده‌ستیان بۆ نابرێت.\nئه‌وه‌ی جێی ئاماژه‌یه، له دوێنێ پـێـنجشه‌ممه‌وه سه‌رۆکی مالی نادیاره، به‌ڵام راپۆرته‌کانی میدیا ئاماژه‌ی ئه‌وه ده‌ده‌ن که سه‌رۆک له لایه‌ن پاسه‌وانانی کۆماریـیه‌وه له یه‌کێک له که‌مپه‌کاندا ده‌پارێزرێت.\nدوێنێ سه‌ربازانی هه‌ڵگه‌ڕاوه له حکومه‌ت له مالی له‌سه‌ر ته‌له‌ڤزیۆنی وڵات هه‌واڵی کوده‌تایه‌کی سه‌ربازیـیان راگه‌یاند ، دوای کۆنترۆڵکردنی ته‌له‌ڤزیۆنی ده‌وڵه‌تی.


شێر به پادشای دارستان ناسراوه ، به‌لاَم له‌دارستان ناژی زیاتر له‌شوێنی ته‌خت و سه‌ووزایی ده‌ژی ، دڕنده و گۆشت خۆره و زیاتر له كیشوه‌ری ئه‌فه‌ریقا و هند ده‌ژین ، ئاره‌زووی ئاو و هه‌وای مام ناوه‌ند ده‌كه‌ن .\nمێیه‌كانیان خه‌ریكی ڕاوكردنن و په‌یدا كردنی ژه‌مه خۆراكن ، به‌لاَم نێره‌كانیان سه‌ره‌تا ئه‌و نێچیره ده‌خۆن پاشان مێیه‌كان دوای ده‌یخۆن ، نێره‌ی شێر زۆركه‌م ڕاو ده‌كه‌ن ، زیاتر ئاره‌زوو ده‌كه‌ن ببنه سه‌ركرده‌ی گروپێك شێر .\nمێیه‌ی شێر زۆر به‌سۆزه وه‌ك له نێره‌ی شێر .\nشه‌وانه شێر زۆر چالاكه زیاتر ڕاو ده‌كه‌ن ، به‌لاَم به‌ڕۆژ ئاره‌زوو ده‌كه‌ن "16 " بۆ "20" كاتژمێر بخه‌ون ،یاخود پاڵكه‌ون.\nمێیه‌ی شێر زیاتر له‌ته‌مه‌نی "4" ساڵیدا ده‌بێته دایك ، نێره‌كانیان له‌ته‌مه‌نی دوو ساڵییه‌وه ئاره‌زووی جووت بونیان هه‌یه هه‌تا ده‌بنه "4" ساڵی كه ته‌مه‌نی پێگه‌یشتنیانه زۆر ئاره‌زووی جووت بوون ده‌كه‌ن .\nزۆربه‌ی نێره‌ی شێره‌كان له‌ته‌مه‌نی "5" ساڵییاندا ، به‌یه‌كه‌م هه‌لی ده‌زانن ببه سه‌ركرده‌و گه‌وره‌ی گروپێك زۆرجار هه‌ر له‌و ته‌مه‌نه‌دا یه‌كه‌م جووت بوونی له‌گه‌ڵ مێیییه‌ك ده‌كات و ئاره‌زووی بێچوویه‌ك ده‌كات و به‌خێزانی خۆی ده‌زانێت .\nله‌وه‌ش گرنگتر نێره‌ی شێر له‌یه‌ك ژن زیاتری ده‌وێت واته ئاره‌زوو ده‌كات چه‌ند مێییه‌ك له‌ژیانیدا هه‌بێت ، به‌هه‌مان شێوه مێیه‌كانیشیان له‌گه‌ڵ چه‌ند نێره‌یه‌ك ده‌بن .\n1/11/2021 11:42:41 AM\nلەکاتی دروستبوونی ئازار بەھۆی سەرماوە چیبکەی باشە ؟؟...\nده‌رمان وه‌رمه‌گره بۆ سه‌رمابوون به‌ڵكو به‌مه چاكده‌بیته‌وه...\nتا جوان ده‌ركه‌ویت به‌م جۆره فۆتۆ بگره ...\nتوێژینه‌وه‌یه‌ك: ئه‌و خانمانه‌ی ته‌مه‌نی گه‌نجتر له خۆیان بۆ هاوسه‌رگیری هه‌ڵد...\nباشترین ئه‌و خۆراكانه‌ی یارمه‌تی گه‌شه‌ت ده‌ده‌ن !...\nبزانه به‌چه‌ند گۆرانكاری خۆی كردووه به‌شه‌یتان ...\nبه‌جووڵه‌یه‌كى ئاسان غه‌بغه‌به‌ت مه‌هێڵه ...


کارزان گلی 28/09/2020 - 09:19 ڕۆژهەڵاتی ناوەڕاست\nپارتی دیموكراتی گەلان (هەدەپە)، لە راگەیاندراوێكدا ئاشكرای دەكات، ئەیهان بیلگەن سەرۆكی شارەوانی قارس، دوای ئەوەی دەستگیر كراوە، لەناو زیندان ژەهری بۆ خراوەتە ناو خواردن و باری تەندروستیی تێك چووە.\nهەدەپە لە پێگەی تایبەتی خۆی لە (تویتەر)، راگەیاندراوێكی بڵاوكردووەتەوە و ئاماژەیان داوە، دوای ئەوەی لە 25/9/2020،بە فەرمانی داواكاری گشتیی ئەنكەرا 82 كەس لە لایەنگرانی هەدەپە دەستگیر كران، كە لە ناویاندا ئەیهان بیلگەن، ئەندام پەرلەمانی پێشووی هەدەپە و سەرۆكی شارەوانی قارسیشی تێدایە، بیلگەن لەناو زیندان ژەهری بۆ خراوەتە ناو خواردنەوە.\nهەدەپە ئاشكرای دەكات، هەر هەمان رۆژی دەستگیركردنیان، بۆ نانی ئێوارە ژەهر كراوەتە ناو خواردنی بیلگەن و باری تەندروستیی تێك چووە، بەڵام ئیدارەی گرتووخانەكە رێگەیان نەداوە ببرێتە نەخۆشخانە بۆ وەرگرتنی چارەسەر.\nرۆژنامەی (جومهورییەت)ی توركی بڵاوی كردووەتەوە، ئاساییشی ئەنكەرا دانی بەوە داناوە كە بیلگەن ژەهر خوارد كراوە، بەڵام گووتویانە رێگەی دراوە ببرێتە نەخۆشخانە.\nلە توركیا سزادانی بەرپرسانی باڵا بە ژەهرخواردن مێژوویەكی درێژی هەیە و بۆ سەردەمی عوسمانییەكان دەگەڕێتەوە، كە لەو سەردەمەدا چەندان پاشا ژەهرخوارد كراون. هەروەها سەرۆك وەزیرانی پێشووی توركیا (تورگووت ئۆزەل) بە هەمان شێوە لە ساڵی ١٩٩٣ ژەهر خوارد كرا و گیانی لە دەست دا.


ژمارەیەک حاڵەتی جیابوونەوەی خێزانی بەهۆی یاری PUBG لە عێراق تۆمارکران – کەی ئای تی ئێن\nگەرمترین 30, ئه‌یلول 2018\nژمارەیەک حاڵەتی جیابوونەوەی خێزانی بەهۆی یاری PUBG لە عێراق تۆمارکران\nژمارەیەک لە سەرچاوە چەند حاڵەتێکی لێکجیابوونەوەی خێزانی (طلاق) لە عێراق بەهۆی یاری PUBGـەوە تۆمارکراون، ئەمەش بەهۆی پەرەسەندن و بەربڵاوبوونی ئەو یارییە لە نێو عێراقییەکان بە شێوەیەکی بەرچاو.\nسەرچاوەیەک لە ڕووسیا تودەیەوە دەڵێت زیاتر لە ١٠ حاڵەتی لێکجیابوونەوە لە دادگاکانی عێراق لەماوەی چەند ڕۆژی ڕابردوو بەهۆی یاری ناوبراوەوە ڕوویانداوە. جێگای ئاماژەیە کە لە هەندێک کاتدا یاری پەبجی بە هۆکاری سەرەکی ئەو لێکجیابوونەوەیە دانەندراوە بەڵکو بە یەکێک لە هۆکارە تایبەتەکان دانراوە. هەروەک سەرچاوەکە ئاماژە بەوەش دەکات کە ئەم حاڵەتە لە بغداد و ناوچەکانی تری عێراقیش لە گەشەسەندن دایە.\nچاودێران ئاماژە بەوە دەکەن کە هۆکاری ئەو لێکجیابوونەوانە دووربوونی هاوسەرەکانە لە خێزانەکانیان بەهۆی سەرقاڵبوونێکی لە ڕادەبەردەریان بەو یارییە؛ واتە پەبجی. ئەمە سەرباری ئەوەی کە هەندێکی تر ئاماژە بەوە دەکەن کە زۆربەی یاریکەرەکان هەڵدەستن بە پەیوەندیکردن بە یاریکەری تری پیاو لەکاتی ئەنجامدانی ئەو یارییە و بەمەش دەبێتە هۆکاری ئێرەیی خێزانەکان لە هاوسەرەکانیان و دەرئەنجام جیابوونەوە.


ژمارەی قوربانیانی جەنگی سوریا ڕادەگەیەنرێت – تۆڕی میدیایی خەڵک\n2019/03/15 - 5:54 PM\nجەنگی هەشت ساڵەی سوریا، بۆتە مایەی كوژرانی زیاتر لە 370 هەزار كەس كە زیاتر لە 112 هەزارییان مەدەنین، ئەمەش بەپێی ئامارێك كە لەلایەن ڕوانگەی سوریا بۆ مافەكانی مرۆڤ بە ئاژانسی (فرانس پرێس) ڕاگەیەندراوە.\nسوریا لە ناوەڕاستنی مانگی ئاداری 2011وە بەدەست ناكۆكییەكی خوێناوییەوە دەناڵێنێت كە لە خۆپیشاندانە ناڕەزاییەكانی دژ بە حكومەتەوە دەستیپێكرد كە بەخێرایی سەركوتكران و بەو هۆیەوە جەنگێكی كاولكاریی لە وڵاتەكەدا ڕویدا و چەندان لایەن بەشدارییان تێدا كرد.\nبەپێی ڕوانگەی سوریا بۆ مافەكانی مرۆڤ، 371 هەزار كەس كوژراون و 222 هەزارییان لە دەستپێكردنی ناكۆكییەكان لە 15 ئاداری 2011 كە لە نێوانیاندا زیاتر لە 112 هەزارییان مەدەنین، لەنێوان ئەوانیشدا زیاتر لە 21 هەزار منداڵ و 13 هەزار ژن هەن.\nدوایین بەرەنجامی ڕوانگەی سوریا لە 13ی ئەیلولدا بوو كە ئاماژەی بە كوژرانی زیاتر لە 360 هەزار كەس كرابوو.\nسەبارەت بە كوژراوە سەربازییەكانیش، روانگەكە سەرژمێری كوژرانی زیاتر لە 125 هەزار كەسی كردووە لە هێزە حكومییەكانی سوریا و چەكدارانی سەر بە دیمەشق كە هەڵگری ڕەگەزنامەی جیاجیان، بەڵام زیاتر لە نیوەی ئەو كوژراوانە سەربازەكانی سوریان.\nلەبەرانبەردا، لانی كەم 67 هەزار كەس لە چەكدارانی ئۆپۆزسیۆن و هێزەكانی سوریای دیموكرات كە یەكینەكانی پاراستنی گەلی كورد پێكهاتەی سەرەكی پێكدەهێنن، كوژراون.\nهەروەها نزیكەی 66 هەزار لە چەكدارانی ڕێكخراوی داعش و بەرەی تەحریری شام (بەرەی نوسرەی پێشوو) و چەكدارانی بیانی لە گروپە توندڕەوەكانی تر، كوژراون.\nروانگەی سوریا بۆ مافەكانی مرۆڤ دەڵێت، ئەو ئامارە هەموو ئەوانەی لەخۆگرتووە كە توانیویەتی بەهۆی بۆردومان و لە شەڕەكاندا كوژرانیان دۆكۆمێنت بكات، ئەوانەش ناگرێتەوە كە بەهۆی ئەشكەنجەدان لە گرتوخانەكانی حكومەتدا گیانیان لەدەستداوە، یان ئەوانەی بێسەروشوێنن و ڕفێنراون لەلایەن ئەو هێز و گروپانەی لە سوریادا هەن.\nئۆپۆزسیۆنى سورياجيهانڕوانگەی سوریا بۆ مافەكانی مرۆڤسوريا\n“ئاسان نییە عیراق پابەندی سزاكانی ئەمریكا بێت بۆ سەر ئێران”\nگەشتی ئاسمانی نێوان عیراق و دیمەشق ڕاگیرا


فۆلکلۆر و دیرۆک – خەدەنگ\nئازار 25, 2019 ئازار 25, 2019\nفۆلکلۆر و دیرۆک\nد ناڤبەرا دیرۆک و فۆلکلۆرێ دا تێکلیەک پر نێزیک ھەیە. لێکۆلینا ل سەر بەرھەمێن فۆلکلۆرى گەلەک ئالیێن تارییێن دیرۆکێ رۆهندکن. بۆ نموونە چیرۆک یانژی سترانەک فۆلکلۆری دبت کو ببت نەینک ژ بۆ نیشاندانا ژیانا جڤاکێیا وى دەمى و ب ڤی ئاوایی کەرەستەیێن دیرۆکی بدت دیرۆکناسان. ھەر وەھا، گەلەک جاران بەرھەمەک دیرۆکی ژی دبت کو کەرەستەیێن فۆلکلۆرى بدت فۆلکلۆرناسان.\nلێکۆلینێن دیرۆکێ چاڤکانیێن گەلەک بەرھەمێن فۆلکلۆری دەردخن ھۆلێ. کو کیژ بەرھەم جارا یەکەم ل کیڤە پەیدا بوویە و چاوا بەلاڤ بوویە. نەمازە د داستان و چیرۆکێن گەلێرییێن کوردی دا مرۆڤ دکارت ل پەی شۆپێن دیرۆکی بگەرت.\nدەما کو ئەم ل تێکلیا د ناڤبەرا چاندا مرۆڤان دا تەماشە دکن، ئەم دبینن کو فۆلکلۆر و دیرۆک دگەھن ھەڤ. لەورا دیرۆک ژی مینا فۆلکلۆرێ ل سەر چاندا گەلان، گوھورینا ڤێ چاندێ ل گۆری مەرج و دەمان، تێکلیا ئینسانان ب ژیانا جڤاکی، ئۆلی، ئابۆری و چاندی دسەکنت.\nCategory: فۆلکلۆر by Omed Segvan\nگرنگیا وەرگێڕانا پرتووکا دەولەتا ئیسرائیلێ\nدەروونێ تە ژ هەر تشتەکی گرنگترە


لەبارەی رژانی گازی سارینەوە روونكردنەوە دەدرێت\nتەندروستى سۆران: بەبێ دەمامک ڕێگە بەهیچ کەسێك نادرێت بێتە نێو دەزگاکانی تەندروستی\n04.04.2020 10:20 PM\nبەرگری شارستانی پارێزگای هەولێر ڕایگەیاند، لەبارەی رژانی گازێكی ترسناك لەناوچەكانی هەرێمی كوردستان،زانیاری نادروست بڵاوكراوەتەوە وسەرلەبەری ئەو هەواڵانە ڕەتدەكەینەوە.\nژیان_هەولێر: لەروونكردنەوەكەی بەرگری شارستانی هەولێر دەڵێت،هەوالێك بڵاوبووەتەوە گوایە لەماوەی ٤٨ كاتژمێری داهاتوودا گازێك بڵاودەبێتەوە،سەرلەبەری ئەم هەواڵە دوورە لەراستی تەنها پروپاگەندەیە لەسۆشیال میدیا.\nبەرگری شارستانی، باس لەوەش كردووە، بەپێچەوانەوە ئەم 48 كاتژمێرە كەلەلایەن وەزارەتی ناوخۆ و وەزارەتی تەندروستی دانراوە بۆ خۆپاراستن و دانانی میكانیزمی نوێ بۆ قەدەغەی هاتووچۆ، بۆیە دڵنیاتان دەكەینەوە پێویست بە شڵەژان ناكات هەواڵەكە دوورە لەراستی.\nدوو رۆژە هەوالێك لە هەندێك پەیجی سۆشیال میدیا بڵاوكراوەتەوە كەگوایە گازێكی ژەهراوی لەهەرێم دەڕێژرێت، ئەم هەواڵانە دوورن لەراستیەوە.\nلەلایەكی دیكەوە سریەی بەرگری كیمیاوی وەزارەتی پێشمەرگە،لە ڕاگەیەندراوێكدا دەڵێت، دەنگۆی بەكارهێنانی گازی سارین لەعیراق و كوردستان و ئێران لە لایەن وڵاتە زڵهێزەكانەوە درۆیەكی شاخدارە، و ئەسل و ئەساسی نیە.\nگازی سارین GB - Sarin و چەند زانیارییەك\nدەنگۆی بەكارهێنانی گازی سارین لە عیراق و كوردستان و ئێران لە لایەن وڵاتە زڵهێزەكانەوە درۆیەكی شاخدارە، و ئەسل و ئەساسی نیە.\nگازی سارین گازێكی كیمیاویە، بەشێوەی شل و غازیش هەیە، كاریگەری لە سەر دەمار و مێشك (ئەعساب)ی مرۆڤ دەكات، ئەم گازە وەك چەكێكی كیمیاوی دادەندرێت لە بواری سەربازیدا، لەسەر ئاستی جیهان بە چەكێكی كۆمەڵكوژ دادەندرێت و قەدەغەیە بەكاربهێنرێت. لە ساڵی ١٩٣٨ لە ئەڵمانیا بۆ یەكەم جار دۆزرایەوە.\nگازی سارین بێ بۆن و بێ تام و بێ رەنگە، لە هەوا قورسترە و لە شوێنە نزمەكان دەمێنێتەوە، توانای بڵاوبوونەوەی زۆری نیە، بۆ خۆپاراستن لێی باشترە بچێتە شوێنە بەرزەكان نەك لە ژوورەوە خۆی حەشاربدەی.\nهەڵمژینی ئەم گازە یان بەرپیست كەوتنی دەبێتە هۆی تێكدانی مێشكی مرۆڤ، و وەستانی دڵ و كۆئەندامی هەناسە، نیو میلیگرام بەسە بۆ كوشتنی كەسێك.\nشەلەل، گرژبوونی ماسولكە، ژانە سەرێكی زۆر، فراوانبوونی بیلبیلەكانی چاو، ئارەقەكردن، تشنج، كۆكە و تەنگە نەفەسی، ئاوی لووت و فرمێسكی جاو، سوتانی پیست، مێزكردن و سكچوون و ڕشانەوە، خێرایی لێدانی دڵ ... لە ئەنجامی هەموو ئەم كاریگەریانە، دەبێتە هۆی مردنی مرۆڤ و گیانلەبەران.\nبۆیە، بەهیچ شێوەیەك گازی سارین توانای بلاوبوونەوەی نیە لە مرۆڤێك بۆ مرۆڤێكی تر وەك ڤایرۆسی كۆرۆنا. ئەوەی كەمێك شارەزایی هەبێت دەزانێت جیاوازی نێوان گازە كیمیاوییەكان و ڤایرۆس چیە، ئەگەر گازی سارین دژی شارێك بەكاربهێنرێت دەستبەجێ شارەكە هەموی وێران دەبێت خەلكێكی زۆر دەمریت، نەك لە كەسێكەوە بۆ كەسێكی تر بگوازرێتەوە.\nبەداخەوە، هەندێك پەیچ و ئەكاونت بۆ دەستهێنانی لایك و كۆمێنت ئەم جۆرە پۆستە درۆیانە بڵاودەكەنەوە بۆ ترساندنی خەلك.\nشایەنی باسە، گازی سارین لە لایەن ڕژێمی سەدام حسین لە شاری هەڵەبچەی شەهید بەكارهێنرا، هەروەها بەپێی زانیارییەكان ڕژێمی بەشار ئەسەد دژی خەلكەكەی خۆی بەكارهێنا.\n3937 جار بینراوە\nتەندروستى سۆران: بەبێ دەمامک ڕێگە بەهیچ کەسێك نادرێت بێتە نێو دەزگاکانی تەندروستی


Home›وەرزش›جیهانی›لێدوانی گواردیۆلا پاش نوێکردنەوەی گرێبەستەکەی\nئەمڕۆ بە فەرمی یانەی مانچستەرسیتی ئینگلیزی گرێبەستی راهێنەری ئیسپانی یانەکەی پیپ گواردیۆلای نوێکردەوە.\nبە پێی گرێبەستە نوێیەکە گواردیۆلا تا ساڵی 2023 لە ریزەکانی یانەی مانچستەرسیتی ئینگلیزی بەردەوام دەبێت.\nلە لێدوانێکیدا ئەو راهێنەرە پاش نوێکردنەوەی گرێبەستەکەی وتی:”لەوکاتەوەی پەیوەندیم بە یانەکەوە کردووە هەست دەکەم لە لایەن هەموو کەسێکەوە پێشوازیم لێدەکرێت،لەوکاتەوە زۆر شتمان بە دەستهێناوە،ئێمە زۆر شانازی بەو سەرکەوتنانەوە دەکەین ،لەوکاتەوە تا ئێستا پێکەوە ئامانجی گەورەو مەزنمان تۆمارکردووەو یاری و پاڵەوانێتییەکانمان بردووەتەوە”.\nگواردیۆلا توانی لەگەڵ مانچستەرسیتی دوو جار نازناوی خولی ئینگلتەرا و جامی یەکێتیی ئینگلتەرا بباتەوە، ئەمەش لە ساڵی 2016 وە کە پەیوەندی بە یانە ئینگلیزییەکەوە کردووە.\nسەرۆکی یانەی مانچستەرسیتی خەلدون ئیبراهیم دەڵێت:”درێژکردنەوەی گرێبەستی گواردیۆلا هەنگاوێکی سروشتییە لە داهاتوودا،کە چەند ساڵێک لەمەو بەر دەستیپێکرد،ئەمەش دەرئەنجامی متمانە و رێزی هاوبەشی نێوان خۆی و یانەکەیە”.\nلیتوانیا: مافی پەنابەرێتی هەموو کۆچبەرەکانمان رەتکردووەتەوە


تورکیا و پارتی و پەکەکە ٣- ٦\nباوەڕ ناکەم هیچ نوسەر و مێژونوسێک عەزێت بکێشێ بۆ سەلماندنی ئەوەی ئەردۆگان کەسێکی فراوانخواز و دیکتاتۆرە. چونکە ئەو رۆژانە بە گفتار و رەفتار ممارەسەیان ئەکا:\nبا بڵێین: خەتای پەکەکە یە سپای داگیرکەری تورک لێرەیە، ئەی باشە:\nسپای تورک بۆچی لە قبرسە؟\nچی ئەکا لە لیبیا و جاش و بەکرێگیراوەکانی بۆ لەوێن؟\nبۆچی چوە ناو شەڕی ئازربایجان و ئەرمینیا و جاشی نارد بۆ پشتیوانی‌ی حوکمەتی ئازربایجان؟\nلە سەرێکانی و گرێ سپی و عەفرین و دەوروبەری ئیدلب و منبج و باکوری سوریا چی ئەکا؟\nبۆچی لە رێگەی ئیگۆرەکانەوە دەس لە کاروباری ناوخۆی چین وەر ئەدا؟\nبۆچی لەگەڵ وڵاتانی: میسر، سعودیە، ئیمارات، یونان، فرەنسا، ئیتالیا، ئەڵمانیا و ئەمریکا تێکی دا و ئێستاش خواخوایەتی لەگەڵی بسازێنەوە؟\nئەوانەش هەموی بە دەست و فیتی پەکەکەن؟\nیان ئەسڵی گرفتەکە خەونی فراوانخوازی و ئارەزوی بە سوڵتانبونی ئەردۆگانە!\nبا بەقسەی سوڵتان ئەردوگان و بنەماڵەی بەرزانی بێ: "بەردێ لە ئاسمانی ئەم دنیا پان و بەرینەوە بکەوێتە خوارێ، خەتای پەکەکە یە".\nئەی باشە ئەردۆگان بۆ وا بە میللەتەکەی خۆی ئەکا؟:\nلە ١٧ی ١٢ی ٢٠١٣ دا سکانداڵ (فضیحة)ـێکی گەندەڵی‌ی گەورە لە ناو هەناوی رژێمەکەی ئەردۆگانا تەقی‌یەوە. هەمو ئەو وەزیر و گزیر و سەرۆک بانکانەی ئاشکرا بو، لە گەندەڵی‌یەکەدا بەشدار و سودمەند بون، هەمویان نزیکەکانی ئەردۆگان و کاربەدەسەکانی سەر بە حیزبەکەی ئەردۆگان بون، بە خۆی و کوڕ و زاوا و کچێکی‌یشیەوە. لە رێگەی دەزگا ئەمنی‌یەکانی تورکیاوە تۆماری دەنگی‌ی نێوان ئەردۆگان و ئەحمەدی کوڕی، دزەی کرد و ئاشکرا بو کە ئەردوگان و خێزانەکەی بەشێکی سەرەکی بون لە سکانداڵەکە/ (1).\nئەردۆگان دەسەڵاتی خۆی بەکار هێنا، هەمو ئەو قازی و پۆلیس و کاربەدەسە ئەمنی‌یانەی سزا دا و دەری کردن کە لە، لەداونان و ئاشکراکردنی سکانداڵەکەدا بەشدار بون. هەمویانی تۆمەتبار کرد بەوەی سەر بە تۆڕی فەتحوڵڵا گویلەن بون و بۆ لەرزاندنی پایەی ئەردۆگان و دەسودایەرەکەی ئەمەیان کردوە.\nئەم سکانداڵە هەر ئەو کاتە زیانی دەیان ملیار دۆلاری بە ئابوری‌ی تورکیا گەیاند؛ لیرەی تورکی لەو کاتەوە سەربەرەوخوار خل بۆتەوە و بەردەوام لە دابەزینایە. ئەردۆگان و خێزانەکەی و حیزبەکەی وەکو مویەک لە ماست دەر بێنی، لەو سکانداڵە رزگاریان بو و باجەکەی خەڵکی تورکیا و دەسەڵاتی داوەری و ئەمنی‌ی وڵات دایان. ئێستا و ئایندەش هەر ئەبێ باجی دسەڵاتی دیکتاتۆرینانەی ئەردۆگان بدەن.\nئاخۆ گەندەڵی‌ی ئەردۆگان و خێزانەکەی و حیزبەکەی و دەسودایەرەکەی و خراپی‌ی باری ئابوری و لاوازبونی لیرەی تورکی خەتای پەکەکە یە؟\nلە دوای سیناریۆی کودەتا سەربازی‌یەکەی ١٥ی تەموزی ٢٠١٦ ەوە، لە ماوەی کەمتر لە ٢ هەفتەی سەرەتا دا، دارودەستەی ئەردۆگان:\nزیاتر لە ٦ هەزار جەنەراڵ و ئەفسەر و سەربازیان گرت و لە زیندانیان توند کردن یان لە ریزی سپا دوریان خستنەوە؛\nزیاتر لە ٣ هەزار حاکمیان لە ریزی دەسەڵاتی دادوەری فەسڵ کرد؛\nزیاتر لە ٤٤ هەزار فەرمانبەر و مامۆستا و ئوستادی زانکۆیان دەر کرد/ (2).\nلە دوای ئەو ٢ هەفتەیەی سەرەتاوە، لە ریزی: رۆژنامەنوسان، سپا، پۆلیس و دەزگا ئەمنی‌یەکانی ناوخۆ، مامۆستایانی زانکۆ، گرتن و راوەدونان و فەسڵکردن بەردەوام بو. هەتا کاتی نوسینی ئەم وتارەش کە نزیکەی ٥ ساڵ بەسەر (ئینقیلابە مەزعومەکەی) ئەردۆگانا تێ پەڕیوە، هێشتا ناوە ناوە ئەم بابەتە هەڵەداتەوە و خەڵکی لەسەر ئەگیرێ و دەرەکرێ.\nئەوانەی لەسەر کەیسی کودەتاەکە گیران، فەسڵ کران، نانبڕاو کران، وڵاتیان بە بێ هێشت، ژمارەیان گەیشتە سەدانهەزار کەس.\nئاخۆ ئەو سەدانهەزار کەسە و ماڵومناڵ‌یان پەکەکە بون؟\nئاشکرابونی دەستێکەڵاوکردنی ئەردۆگان و سەرکردەکانی ئاکپارتی و وەزیرەکانی لەگەڵ باند و تۆڕەکانی مافیای تورکی، چ لە ناوخۆی وڵات و چ لە وڵاتانی وەکو ئەڵمانیا، فرەنسا، ئەمریکا و ئوسترالیا، بوە بە یەکێ لە قەیرانە قورسەکانی حوکمەتەکەی ئاکپارتی/ (3).\nوەکو چۆن لە هەرێمی کوردستان حوکمڕانی‌ی خراپی پارتی و یەکێتی بون بە خەتەر لەسەر چارەنوسی هەرێمەکە، هەر ئاوا لە تورکیاش، ئەردۆگان و هاوپەیمانی‌ی نێوان ئاکپارتی و مەهەپە بونەتە هەڕەشە بۆ تورکیا نەک پەکەکە.\nئەوەی راستی بێ ئەوەیە کە، ئەردۆگان و ئاکپارتی سەرچاوەی قەیرانە هەمەلایەنەکان: کۆمەڵایەتی، ئازادی‌یەکان، ئەمنی، سیاسی، ئابوری، دارایی، نەقدی، پێوەندی‌ی ئیقلیمی و ناودەوڵەتی‌ی تورکیان، نەک پەکەکە و هەدەپە یان ئۆپۆزسیۆنی تورکی.\nهەر لەبەر ئەوەشە رۆژ لە دوای رۆژ پایەی ئەردۆگان و حیزبەکەی لەناو خەڵکی تورکیادا لە دابەزین و هی هەدەپە و ئۆپۆزسیۆن‌یش لە زیاد بونە:\nلە ١٥- ١٩/٢/٢٠٢١، ناوەندی لێکۆڵینەوەی (Sosyo Politik) راپرسی‌یەکی ئەنجام داوە. بە گوێرەی ئەو راپرسی‌یە رێژەی لایەنگرانی ٤ حیزبی سەرەکی بەم جۆرە بوە/ (4):\nلە مانگی نیسان‌یش‌دا، ناوەندی لێکۆڵینەوەی ئۆراسیا بە هاوکاری‌ی ٦ ناوەندی تری لێکۆڵینەوە، راپرسی‌یەکیان کردوە. بە گوێرەی ئەنجامی ئەم راپرسی‌یە لایەنگرانی هاوپەیمانی‌ی نێوان ئاکپارتی و مەهەپە لە %44 ەوە دابەزیوە بۆ %32.\nبە گوێرەی راپرسی‌یەکی تر کە لە مانگی مایس/ مایۆی رابردوا کراوە، هاوپەیمانی‌یەکەی ئاکپارتی و مەهەپە، لەماوەی ١ مانگ‌دا (نیسان و مایس) زیاتر لە نوقتە و نیوێک شەعبی‌یەتی دابەزیوە: لە %39,4 ەوە دابەزیوە بۆ %37,8.\nمانگی ٥ و ٦ یش چەن راپرسی‌یەک کراون بۆ سەرکۆماری ئایندەی تورکیا. لە هەمویانا ناوی ئەردۆگان هەبوە. ئەنجامەکان بەم شێوەیە بون:\nبۆ ئەردۆگان و ئەکرەم ئیمام ئۆغڵوی سەرۆکی شارەوانی‌ی ئیستەنبوڵ:\nئەردۆگان، ئاکپارتی: %39,9\nئەکرەم، جەهەپە: %51,3\nبۆ ئەردۆگان و مەنسور یافاش ـی سەرۆکی شارەوانی‌ی ئەنکەرە:\nئەردۆگان، ئاکپارتی: %38,1\nمەنسور، جەهەپە: %52,5\nبۆ رەجەب تەیب ئەردۆگان و کەمال کلیچدار ئۆغڵو و میرال ئەکشینار:\nئەردۆگان، سەرۆکی ئاکپارتی: %27,9\nکلیچدار، سەرۆکی جەهەپە: %45,5\nئەکشینار، سەرۆکی پارتی خێر: %39,4\nبە گشتی، بە گوێرەی هەمو ئەو راپرسی‌یانەی ناوەندە بێلایەنەکانی لێکۆڵینەوە لە تورکیا ئەنجامیان ئەدەن، لە هەڵبژاردنی ئایندەدا نە ئاکپارتی ئەتوانێ زۆرینەی پارلەمان بهێنێ، نە ئەردۆگان‌یش دەر ئەچێتەوە بە سەرکۆمار. نە پارتەکەی هاوپەیمانی ئەردۆگان، مەهەپەی دەوڵەت باخچەلی‌یش، کاندیدی ئەگاتە ناو پارلەمان.\nئەم هەلومەرجە نالەبارە ئەردۆگانی تۆقانوە، پاڵی پێوە ناوە، بکەوێتە پەلەقاژە، بەڵکو بەرهەمێکی هەبێ و وەکو دەسکەوت بیفرۆشێ بە خەڵکی تورکیا و دەنگدەرەکانی.\nلە ناوخۆ چەن مانگێک بو خەریک بو لە رێگەی دادگای دەستوری‌ی تورکیاوە، بە "قانون!" پارتی گەلانی دیمۆکراتی/ هەدەپە، بکا بە حیزبێکی تیرۆریست و قەدەغەی بکا. رۆژی ٢شەممە، ٢١ی ٦ی ٢٠٢١، مەرامی ئەردۆگان حاسڵ بو، "دادگای دەستوری‌ی تورکیا!" قەدەغەکردنی هەدەپەی پەساند!\nئەم بڕیارە، رسوایی‌یەکی بێسنورە بۆ رژێمەکەی ئەردۆگان و دادگا دەسکەلاکانی و ئەو کوردانەی نۆکەرایەتی ئەویان "بە شانازی‌یەوە!" قبوڵە و لە هەڵبژاردنەکانیا ریکلامی بۆ ئەکەن و بە پارەی دزراوی نەوتی کوردستان‌یش خەرجی‌ی شەڕەکانی بۆ قەرەبو ئەکەنەوە.\nلە دەرەوەی وڵات‌یش ئەیەوێ گورزێک لە پەکەکە بوەشێنێ و هەر بە بەهانەی پەکەکەشەوە سپای داگیرکەری تورک زۆرترین پانتایی جوگرافی لە هەرێمی کوردستان داگیر بکا و خۆی وتەنی: "تورکمان‌یان تیا نیشتەجێ بکا!".\n١. بڕوانە: کرار انور البدیري، ترکیا ما بعد الانقلاب... نحو مشهد جیوسیاسي متغیر، مرکز المستقبل للدراسات الاستراتیجیة، بغداد، ٢٧ تموز ٢٠١٦\n٢. بۆ ئەم سکانداڵە، لە تۆڕی ئینتەرنێت ئەم وتارانە بخوێنەرەوە:\nویکیبیدیا، فضیحة الفساد في ترکیا ٢٠١٣\nFRANCE 24، اردوغان یواجە ازمة داخلیة جدیدة تهز ارکان حکومتە، ٢٦/١٢/٢٠١٣\nموقع دیوجڤللة DW، ترکیا: نیران فضیحة الفساد تقترب من عائلة اردوغان، ٨/١/٢٠١٤\nموقع دیوجڤللة DW، اردوغان: التحقیق في الفساد "بقعة سوداء" في تاریخ ترکیا، ١٤/١/٢٠١٤\n٣. بۆ دەستێکەڵاوکردنی ئەردۆگان و حیزبەکەی لەگەڵ باندەکانی مافیا، ئەم سەرچاوانە بخوێنەرەوە:\nموقع دیوجڤللة DW، ترکیا: فضیحة زعیم المافیا تهدد اروغان، ٢١/٥/٢٠٢١\nموقع الحرة- واشنطن: سادات بکر.. "الفضائح" بتفاصیلها وأثر القضیة علی حاضنة حزب اردوغان، ٢٨/٥/٢٠٢١\nئارام رەفعەت محەمەد، فەیسبوک Aram Rafaat، ئایا شکستی مافیای تورکی سەرەتایەکە بۆ شکستی رژێمەکەی ئەردۆگان؟ هەتا ٢٢ی ٦ی ٢٠٢١ شەش ئەڵقەی لێ بڵاو کردۆتەوە\n٤. بۆ زانیاری زیاتر لەسەر راپرسی‌یەکان و ئەو رێژانەی پیشان دراون، لە ئینتەرنێت ئەم راپۆرت و وتارانە بخوێنەرەوە:\nموقع RT، حزب اردوغان لن یجمع اکثر من ٤٠% من الاصوات، ١/٢/٢٠٢١\nدبي- العربیة.نت، استطلاع جدید في ترکیا یکشف تراجع شعبیة الائتلاف الحاکم، ١١/٥/٢٠٢١\nالعربیة.نت، جوان سوز، استطلاعات رأي تٶکد تراجع شعبیة اردوغان وتقدم خصومە، ٢١/٥/٢٠٢١\nخبر24- ابوظبي، استطلاعات الرأي في ترکیا ترعب اردوغان قبیل انتخابات الرئاسة، السبت، ٥ یونیو ٢٠٢١


زانیاری 1.3 ملیۆن بەكارهێنەری دیكەی سۆشیال میدیا دزرا - تۆڕی میدیایی خەڵک\nبەپێی راپۆرتی ماڵپەڕی سایبر نیوز زانیاری تایبەتی و كەسی زیاد لە 1.3 ملیۆن كەس و بەكارهێنەری ماڵپەڕی كلەپ هاوس لەلایەن چەتەكانی ئینتەرنێتەوە دزراوە.\nبەپێی ئەو راپۆرتە، زانیارییە تایبەتی و كەسییەكان كە لە بەكارهێنەرانی كڵەپ هاوس دزراون، بریتی بوون لە ناو و هەژمار و هەندێك وردەكاری دیكە.\nبەپێی سەرچاوەكان، ئەم زانیارییانە لەلایەن چەتەكانەوە بەكارهێندراون بۆ كردنە ئامانجی خاوەنەكانیان.\nپێشتر ئاشكراكرا زانیاری تایبەتی و كەسی نزیكەی 500 ملیۆن بەكارهێنەری ماڵپەڕی لینكد ئین دزراوە.\nهاوكات زانیاری تایبەتی و كەسی زیاد لە 500 ملیۆن بەكارهێنەری ماڵپەڕی فەیسبووك دزراوە لەلایەن چەتەكانەوە.


KHABAT media - پەیامی ناوەندی هاوکاریی حیزبەکانی کوردستانی ئێران: بە یەکگرتووییتان شکۆی مانگرتنە پڕ شانازییەکەی بانە بپارێزن\nتاریخ : Tuesday, May 08 @ 05:27:59 UTC\nبابه‌ت : به‌ڵگه‌نامه‌کان\nکاسبکاران و بازاڕیانی بانە ماوەی زیاترلە سێ حەوتوویە لە مانگرتنی گشتی دان. ئەوان وەک ناڕەزایەتی بەرامبەر گوشار و بەربەستەکانی کاربەدەستانی کۆماری ئیسلامی لە پێوەندی لە گەڵ کار و کاسپیی سەرسنوور‌دا مانیان گرتوە و دوکان و بازاریان داخستوە. کاربەدەستان و دەزگا حکوومەتی و دەوڵەتییەکان جگە لەوەی ئەو پەڕی بێ‌مەسئولییەتییان بەرامبەر داوا رەواکانی خەڵکی ئەو شارە نیشان داوە، لە هیچ هەوڵ و تاکتیکێک بۆ کەلێن و تەفرەقە دروستکردن لە ڕیزی یەکگرتوانەی خەڵکی بانەی خۆراگر درێغیان نەکردوە\n. بەڵام خەڵکی مافویست و کۆڵنەدەری بانە، یەکگرتوویی خۆیان پاراستوە و بە بەردەوامبوون لە سەر مانگرتن و پێداگری لە سەرداواکانیان لاپەرەیەکی پڕشنگدار و کەم وێنەیان لە خەباتی مەدەنی و جەماوەری خستووەتە سەر مێژووی خەباتی حەقخوازانەی خەڵکی ڕۆژهەڵاتی کوردستان.\nمانگرتنەکە لە حاڵێکدا پێی ناوەتە چوارەمین حەوتوو، کە دەسەڵاتدارانی دژی گەلیی کۆماری ئیسلامی هەروا لە سەر گوێنەگرتن لە داخوازەکانی خەڵک سوورن. لە لایەکی دیکە شار و ناوچەکە بە بۆنەی بەردەوامیی مانگرتنەکە لە دۆخیکی نائاسایی دان و ئەم دۆخە لە سەر ژیان و بەڕێچوونی بەشە جۆراوجۆرەکانی خەڵک، کاریگەری بەرچاوی داناوە. بڕیار لە بارەی چارەنووس و داهاتووی ئەو مانگرتنە، لە دەست ڕێکخەران و بەڕیوەبەرانی ئەو حەرەکەتە دایە کە نوێنەر وهەڵقوڵاوی جەماوەری ناڕازیی بانەن. ئێمە هەر وەک لە سەرەتاوە رامانگەیاندوە، داواکانی کاسبکاران و بازاڕیانی بانە و شارە سنوورییەکانی دیکە بە ڕەوا دەزانین و، پشتیوانیمان لە مانگرتن و حەرەکەتی ناڕەزاییدەربڕینی ئەوان کردوە و دەیکەین. لەمەودواش پشتیوانی لە هەر حەرەکەتێک دەکەین کە پاریزەریی یەکگرتوویی خەڵک و هەر لەو کاتەدا زامن و هەڵگری بەردەوامیی ناڕەزایی و پێداگری لە سەر داواکان بێ. گرنگ ئەوەیە ئەم مانگرتنە شکۆمەندانەیە لە ئیستا دا، پێویستی بە نمایشێکی بە هێزی یەکگرتوویی خەڵکی بانە و هەر وەها هاوپێوەندیی خەڵکی کوردستان لە گەڵ دانیشتوانی ئەو شارە هەیە. هەر بۆیە لە خەڵکی بانە داواکارین یەکگرتوویی خۆیان بۆ هەنگاوەکانی داهاتوو بپارێزن، و بە راگرتن ونیشاندانی ئەو یەکگرتووییە درێژماوەترین مانگرتن وحەرەکەتی ئیعترازیی ڕۆژهەڵاتی کوردستان بگەیەننە چڵەپۆپە. لە خەڵکی شارو ناوچەکانی دیکەی کوردستانیش داواکارین لە سەر هاودەنگی و پشتگیریی خەڵکی خۆراگری بانە وشارە سنوورییەکان بەردەوام بن.\nدڵنیاین خەڵکی بانە و شارە سنوورییەکانی دیکە(مەریوان، پاوە، جوانرۆ، سەردەشت، پیرانشار، شنۆو … )ئەزموون و دەسکەوتەکانی ناڕەزایتیدەربڕینەکانی ئەم جەند حەوتووەی دوایی خۆیان دەپارێزن و دەیانکەن بە هەوێنی بەردەوامبوون لە سەر داخوازە رەواکانیان لە داهاتوو‌دا.\nسلاو لە یەکگرتوویی و خۆراگریی خەڵکی بانە،\nسەرکەوتن بۆ داواکانی جەماوەری ناڕازیی شارەسنوورییەکان،\nبۆ پێشەوە بۆ دووبارە کردنەوەی حەماسەی یەکگرتوویی و هاوپێوەندیی خەڵکی ڕۆژهەلاتی کوردستان.\nشەوی ١٧ لە سەر ١٨ی بانەمەڕی ١٣٩٧\n٧لە سەر ٨ی مانگی مای ٢٠١٨\nجێی‌وەبیرهێنانەوەیە کە ناوەندی هاوکاریی حیزبەکانی کوردستانی ئێران\nکۆمەڵەی شۆڕشگێری زەحمەتکێشانی کوردستانی ئێران


سۆنی ئێکسپێریا ئێکس ئەی (۲۰۱۷): تایبەتمەندیەکان و زانیاریەکانی کاتی دەرچوون. تەواوی زانیاریەکان بخوێنەرەوه. – کەی ئای تی ئێن\nبابەتی گرینگ 15, شوبات 2017\nسۆنی ئێکسپێریا ئێکس ئەی (۲۰۱۷): تایبەتمەندیەکان و زانیاریەکانی کاتی دەرچوون. تەواوی زانیاریەکان بخوێنەرەوه.\nتەنها دوو هەفتەی تر ماوە تاکو کۆمپانیاکان هەنگاو بنێن بۆ نێو هۆڵی کۆنگرەکانی کۆنگرەی جیهانی مۆبایل. بێگوومان دەزانن کە ئەم ڕووداوە گرنگیەکی زۆری هەیە، هەر بۆیە لە بابەتە زانیاریەکی ترماندا بۆ مۆبایلەکانی ئەم کۆنگرەیە، زانیاری تەواوی مۆبایلی ئێکسپێریا ئێکس ئەی ۲۰۱۷ی پێشبینیکراو بخوێنەرەوه، کە وابڕیارە لەلایەن کۆمپانیای سۆنی ژاپۆنیەوە ڕابگەیەندرێت.\nهەر لەگەڵ ماوەیەک تێپەڕین بەسەر مۆبایلە نوێیە ڕاگەیاندراوەکان، خێرا خێرا دەنگ و باسی نەوەی نوێ دێتە کایەوە و شارەزایان پێشبینی خۆیان دەکەن، یاخوود بە پشتبەستن بە زانیاری و وێنە دزەکراوەکان زانیاریەکان بۆ هەواداران هاوبەشی پێدەکەن. سۆنی لەو کۆمپانیا ناسراوانەی بواری مۆبایلە، هەموو ساڵێک چاوێکی زۆری لەسەرە بەوەی کە هەمیشە زۆربەی کۆنگرە تەکنەلۆژیەکان مۆبایلی نوێ و جۆراوجۆری ڕاگەیاندووە.\nنرخی ئێکسپێریا ئێکس ئەی ۲۰۱۷ و کاتی دەرچوون: بێگوومان کە باس و دەنگۆی مۆبایلێکی نوێ لە کۆمپانیایەک دەکرێت، ئەوا دەبێت چاوەڕوان و پێشبینی ئەوە بکەین کە مۆبایلەکە لە کۆنگرەی داهاتوو ڕادەگەیەنرێت. بێگوومان لە ڕابردووشدا لە درێژەی بابەتەکانی کەی ئای تی ئێندا زانیاری ئەم کۆنگرەیەمان هاوبەشی پێکردووە. کاتی کۆنگرەی سۆنی ۲۷ی مانگی داهاتوو دەبێت، کە دەکاتە ڕۆژی دووشەممە. دەروازەکانی پێشوازی کۆنگرە لە کاتژمێر ٨:۱٥ دەکرێنەوە و کۆنگرەکەش دوای پازدە خولەک لە پێشوازی کردن دەستپێدەکات، کە کۆمپانیاکە بە فەرمی بانگەشەی بۆ دەکات، هەروەک ئەو ڕوونکردنەوەیەی کە له تۆڕە کۆمەڵایەتیەکانی بڵاوی کردووەتەوە. دەربارەی نرخی مۆبایلەکەش پێگەی ئەندرۆید هێدلاینس نرخەکە ئاشکرا دەکات، کە پێشبینی و ڕوونکردنەوە بۆ نرخی ۳۲۰ دۆلار دەدات.\nتایبەتمەندیەکان: لە ڕابردوودا چەندین وتە و باس دەهێنرا و دەبردرا. مۆبایلی ئێکس ئەی ۲۰۱۷ درێژەی مۆبایلی ئێکس ئەی ساڵی پارە و سۆنی دووبارە دەیەوێت مۆبایلێکی LifeStyleـی لەمساڵدا هەبێت، کە ئەم جۆرە مۆبایلانە تایبەتمەندیان لە ئاستی بەرزدا نیە و نرخیان بەرز نیه. لە کۆتا پێشبینی و دزەپێکراوەکاندا هاتووە کە پڕۆسێسەری مۆبایلەکە مێدیاتێک هێلیۆ پی ۲۰ دەبێت، هەروەها بە ڕامی ٤ گێگابابتی کاردەکات. بە کامێرایەکی ۲۳ مێگاپێکسڵی لە دواوە و کامێرایەکی ۱٦ مێگاپێکسڵ لە پێشەوه. هەروەها چانسی ئەوە هەیە کە بیرگەی ناوەکی ٦٤ گێگابایت بێت. ڕوونی ڕوونماکەی ۷۲۰×۱۲٨۰ دەبێت.\nهەروەها بە گوێرەی پێگەی مۆبایل تێلەفۆن مۆبایلەکە دوو جۆر لە ژمارە مۆدێلی دەبێت، G3112 و G3121 دەبن، چونکە سۆنی له ساڵی ۲۰۱٥ـدا کارەکتەری Eـی بۆ ژمارە مۆدێلەکانی مۆبایلەکانی ئەو ساڵەی داناوە، هەروەها لە ساڵی پاریشدا Fـی بەکارهێناوە. پێشتریش پێگەی ئێکسپێریا بلەگ ئاماژەی پێداوە، چاو لەم وێنەیەی مۆبایل تێلەفۆنی ڕووسی بکەن:\nدیزاین: لە جریوەیەکی تویتەردا لەلاین onLeaksـی تایبەت بە دزەکراوەکان و پێشبینیەکان، وێنەیەکی پێشبینیکراوی مۆبایلەکە هەیە: https://twitter.com/OnLeaks/status/809336052796297216\nئەمەش وێنە دزەپێکراوەکانی مۆبایلەکەن:\nسەرنجت چیە؟ ئایا چاوەڕێی ئەم مۆبایلە دەکەیت؟\nتاگەکان سۆنی ئێکسپێریا


وەڵامی چەند پرسیارێک دەربارەی ڕۆشنبیر\n(483 بینراوە) | Thursday, 02.11.2021, 03:43 PM |\nپرسی ئەوەی ڕۆشنبیر کێیە، یەکێکە لە پرسیارە هەمیشە دوبارەکراوەکانی باشوری کوردستان، لە پاش ڕاپەڕینەوە. ئامادەیی ئەم پرسیارە نیشانەی ئەوەیە کە ئەم کۆمەڵگایە بە دوای ڕۆشنبیردا دەگەڕێت. نازانێت ئەم بونەوەرە کێیە؟ چۆن بیناسێتەوە؟ ئەوەی جێگای سەرنجە لە هەمانکاتدا، ئەوەیە کە بەشێکی زۆری ئەوانەی کە خۆیان دەخەنە خانەی ڕۆشنبیران، یان دەخرێنە خانەی ڕۆشنبیر لە لایەن خەڵکەوە، بەردەوام قسە لە سەر ئەم پرسە دەکەن. لە ڕاستیدا ئاسان نیە بڵێین ڕۆشنبیر کێیە، بە جۆرێک وەڵامەکەی بۆ هەموو کۆمەڵگایەک و کاتێک بگونجێت. ئایا ڕۆشنبیران گروپێکی کۆمەڵایەتی ئۆتۆنۆمۆسی سەربەخۆن، یان هەموو گروپێکی کۆمەڵایەتی ڕۆشنبیری خۆی هەیە؟ بیرمەندی چەپی ئیتالی ئەنتۆنیو گرامشی ئەم پرسیارە دەکات. وەڵامی ئەوە ئەوەیە کە هەموو گروپێک ڕۆشنبیری خۆی بەرهەم دەهێنێت. ئەم پێناسەیەی گرامشی پێچەوانەی ئەو پێناسە ئایدیالەیە کە بۆ ڕۆشنبیران باوە: کەسانێکن هەموو ژیانیان تەرخان دەکەن بۆ داکۆکی لە ڕاستی و دادپەروەری.\nئەگەر پێناسەکەی گرامشی واقیعی بێت و پێناسەکەی تر ئایدیال بێت، ئەوا لە نێوان ئەم دوو پێناسەدا شەبەنگێک لە ڕەنگی جیاواز هەیە، کە جۆری جۆراوجۆری ڕۆشنبیر لە خۆی دەگرێت.\nئەگەر لە کۆمەڵگای کوردی بنواڕین ئەوا دەبینین کە ڕۆشنبیر وەک نوێنەری گروپ، هێزی سیاسی، ئایدەلۆژیا، بەرژەوەندی تایبەت، بونی هەیە، لە هەمانکاتدا ڕۆشنبیرانی ئایدیال کە خۆی لە نمونەکانی وەک سۆکرات و عیسادا دەبینێتەوە، بونیان کەمە. دەکرێت خەڵکانی وەک کاوە گەرمیانی و ئەوانیتر کە لە پێناو پرسێکی گشتیدا شەهیدکران، نمونەی ئەو جۆر ڕۆشنبیرانەبن کە بە ئایدیال ناویان دەبەین.\nلە بەرامبەر ئەم دۆخەدا کۆمەڵگا لە نێوان واقیع و ئایدیالدا جۆلانێیەتی. بۆیە ڕۆشنبیر ساتێک پاڵەوانە و ساتێکی تر خیانەتکار. ئەگەر ڕۆشنبیر ئەو کەسەیە کە ڕاستی بە بیر دەسەڵات دەهێنێتەوە، وەک ئیدوارد سەعید پێناسەی دەکات، سەعید خۆی توانای ئەوەی نەبوو کە ڕاستی بەبیر دەسەڵات بهێنێتەوە، بەڵکو داکۆکیکەربوو لە گروپێک یان خەڵکێک، جا فەلەستینیەکانە یان عەڕەب، لە بەرامبەر دەسەڵاتی ئەمریکی بە تایبەتی و دەسەڵاتی ڕۆژئاواییدا.\nبەم پێیە ڕۆشنبیر، ناتوانێت خۆی خۆی پێناسە بکات، بەڵکو دەبێت ئەوانیتر پێناسەی بکەن. کاتێک ئەوانیتر بریتین لە خەڵكی جیاواز، ئەوا ڕۆشنبیر پێناسەی جیاوازی بۆ دەکرێت. ئەمە دەربارەی کێیەتی ڕۆشنبیر. لەم ڕوانگەیەوە ڕۆشنبیر کەسێکە کە هەڵگری بەهاو ئاگاییە. یان کەسانێکن کە خاوەنی شارەزایی و بیرن. یان خەڵکانێکن کە دەبنە قسەکەری توێژێک، چینێک یان ئایدەلۆژیایەک. بەڵام بە گشتی، ئەگەر کەمێک بۆردۆییانە بیربکەینەوە، ڕۆشنبیر بەرهەمی هابیتۆسی کۆمەڵایەتی کوردییە. ئەگەر بێتوو نەتوانێت ئەو هابیتۆسە تێپەڕێنێت، ئەوا دوبارەکەرەوەی دۆخەکەیە. دەتوانم بە ئاسانی بڵێم بەشی زۆری ڕۆشنبیرانی کورد بە سەر جوگرافیای شەڕی ناوخۆ کوردیدا بەش بوون. ئەمەش وەها لەم گروپە دەکات کە بە زۆری ببنە قسەکەر و نوێنەر، لە بڕی بیرکەرەوە و بیرمەند.\nپێگەو ڕۆڵی ڕۆشنبیر لە نێو کۆمەڵگە زیندوەکاندا لە چ ئاستێکدایە؟\nپرسیارێکی سەرنج ئامێزە. پۆلێنکردنی کۆمەڵگە بۆ زیندوو و کە مانای ئەوەیە کۆمەڵگای مردووش بونی هەیە. هەروەها لە ناواخنی پرسیارەکەوە ئەوە ڕونە کە کۆمەڵگای کوردی بە زیندوو دانانرێت، بەڵکو کۆمەڵگای زیندو ئەوانیترە. من لە گەڵ دیدی ئەم پرسیارەدا تەبانیم. بە لای منەوە پۆلێنکاری کۆمەڵگای زیند و کۆمەڵگای مردوو، پۆلێنکارییەکی نابەجییە. نازانم بە تەواوی مەبەست لە زیندو چیە؟ ئەگەر لە ڕوی بایولۆجیەوە لێی بنواڕین ئەوا زیندوو ئەو دۆخەیە کە گەشە و ژیانکردن و بەرهەمهێنان لە ئارادایە. دۆخی مردوو ئەو دۆخەیە کە پێچەوانەیە.\nبا بۆ نمونە کۆمەڵگای ئەمریکی وەربگرین. لە ساڵی ١٩٥٩ مارتن لیپست لە گۆڤاری دیدالۆس لێکۆڵینەوەیەک دەربارەی ڕۆشنبیران دەنوسێت، سەرەتا وەها دەست پێدەکات کە ڕۆشنبیران خەڵکانێکن لە لایەن بەشێک لە کۆمەڵگاکەیانەوە قەدریان ناگیرێت. بەڵام بەشێکی تری کۆمەڵگای ئەمریکی بەتایبەتی چینە پارێزەرەکەی گلەیی ئەوەدەکەن کە ڕۆشنبیران دەسەڵاتیان زۆرە. دیارە گلەیی لە زۆری لە هەمانکاتدا گلەیشە لە جۆریش.\nئەوەی جێگای سەرنجە کاتێک بە دوای زانیارییدا دەگەڕێیت دەربارەی ڕۆشنبیرانی ئەمریکی، زۆربەی ئەو ئارتیکڵانەی کە لە گۆڤارە ئەکادیمییەکاندا بەرچاوت دەکەوێت دوو خەسڵەتیان هەیە: یەکەم نزیکەی نیوسەدە کۆنن، دووەم، لە ئەو گۆڤارانەن کە لە بەرەی چەپن. بەم پێیە پرسی ڕۆشنبیر دەگەڕێتەوە بۆ پێش نیوسەدە لەمەوپێش بە گشتی پرسی چەپە.\nلە ساڵی ٢٠١٠ بە بۆنەی هاتنە سەر دەسەڵاتی باراک ئۆباما، وەک ڕۆشنبیرێک و ڕەشپێشتێک گۆڤاری دیسێنتی چەپ، سیمپۆسیومێک بۆ پرسی ڕۆشنبیری ئەمریکی تەرخان دەکات. یەکێک لەو پێناسانەی بۆ ڕۆشنبیر لەو سیمپۆسیومەدا دەکرێت ئەوەیە کە ڕۆشنبیر ئەو کەسەیە کە بە کارکردن لە بوارەکانی وەک تیورەی سیاسی، ئیتیک، کۆمەڵناسی، ئابوری، دەنوسێت و بە کاری نوسینەکانی دەژی. لەم ڕوانگەیەوە، چەند خەسڵەتێکمان بۆ دەردەکەوێت: یەکەم، ڕۆشنبیر ئەو کەسەیە کە لە هەندێک بواری تایبەتدا بیر بەرهەم دەهێنێت. بۆ نمونە فیزیاناسێک کاتێک تیورەیەک بەرهەم دەهێنێت، ڕۆشنبیر نیە، بەڵکو زانایە. دووەم، ئەو بوارانەی کە ڕۆشنبیر کاری تیادا دەکات بواری پیشەیی نین، بەڵکو پەیوەندییان هەیە بە بواری ژیاری و ئاگایی و ئەخلاقی مرۆڤەکانەوە. لەلایەکی ترەوە، بەرهەمهێنانی ڕۆشنبیریی پیشەیە. ئەمەش دەمانبات بۆ بوارێکی تر لە دونیای ڕۆشنبیری ئەمریکیدا، ئایا ڕۆشنبیران کاڵا بەرهەم دەهێنن و خوێنەریش کڕیاری ئەو کاڵایانەیە. لە هەندێک کۆمەڵگادا ڕۆشنبیران پۆلێن دەکرێن، ئەوانەی کە کاری تیوری قوڵ دەکەن کە دەتوانین بە داهێنەران ناویان ببەین. ئەوانی تریش بە گەیەنەران.\nبەڵام لە ئەمریکای ئەمڕۆدا خەڵکێکی زۆر هەردوو بوارەکە تێکەڵ دەکەن. بۆ نمونە کەسێکی وەک جیل لیپۆر، پرۆفیسۆرە لە زانکۆی ئۆکسفۆرد، هەروەها بابەتی پڕ لە چێژ لە گۆڤاری نیورکەر دەنوسێت. ئەمە هەتا ئاستێک بۆ مالکۆم گلادوێلیش ڕاستە. بەڵام دۆخ و کاتیش کاریگەری هەیە. ئەگەر نایەکسانی دۆخێکی هێندە زەق نەبوایە، لە دەرئەنجامی حوکمداریی نیولیبرالیزم، هەرگیز تۆماس پێکتی نەدەبوە بیرمەندێکی پڕ فرۆش.\nڕۆشنبیران چۆن دەتوانن کاریگەری لە سەر شەقام دروست بکەن؟\nلێرەدا پرسیارەکە ئەوە دەگەیەنێت کە ڕۆشنبیر و شەقام جیاوازن. شەقام پانتایی ڕۆشنبیرنیە. شەقام پێویستی بە ڕۆشنبیرە، بۆ ئەوەی ڕابەرایەتی بکات یان نوێنەرایەتی بکات. وەها هەست دەکەم ئەم چوارچێوەیە دەگەڕێتەوە بۆ شەستەکانی ئەوروپا و هەشتا و نەوەدەکانی ئێمە. ئێستا ناڕەزایی تەنها لە شەقام نیە، بەڵکو لە ماڵ و جێگاکانی تریشە، لە ناوەندە مەجازییەکانە.\nلە ڕەهەندێکی ترەوە پرسیارەکە ئەوە دەگەیەنێت کە ئەرکی ڕۆشنبیرە کاریگەری لە سەر شەقام دابنێت. ئێمە لە سەردەمێکدا دەژین کە شەقام جارێكی تر پڕیەتی لە ناڕازی. ئەم پڕبونەی شەقام لە ناڕازی دیاردەیەکی جیهانیە. هیچ کیشوەرێک نیە بە دەستیەوە نەناڵێنێت. هەندێکی دەبنە پرس و بڕێکی زۆری تەنها لە لۆکاڵیتی خۆیاندا دەمێننەوە. ساڵانە هەزاران خۆپێشاندان لە چین دەکرێت، بەڵام بە دەگمەن نەبێت نابنە جێگای بایەخی میدیا.\nڕۆشنبیران دەتوانن بە ئامادەبون، بە پشتیوانی، بە داڕشتنی دونیابینی، بە داکۆکیکردن، بە نوێنەرایەتیکردن کاریگەری لە سەر شەقام دابنێن. بەڵام هەست دەکەم ئەم پەیوەندییە لە قەیراندایە. چونکە بەشێکی زۆری ئەوانەی کە دەخرێنە خانەی ڕۆشنبیرانەوە، دێنە شەقام نەک بۆ ئامانجی شەقام، بەڵکو بۆ بەدەستهێنانی سەرمایەی ڕەمزی و سیاسی و کۆمەڵایەتی بۆ خۆیان کە پاشان بتوانن تەرجەمەی بکەن بۆ جۆری تری سەرمایە. بە گشتی ڕۆشنبیر ناتوانێت لە سەر شەقام بێت بۆ ماوەیەکی زۆر، چونکە خێرا دەبێتە چالاکوان یان قسەکەر، کە بە کاری نوێنەرایەتی هەڵدەستێت. لە دۆخێکی وەهادا ڕۆشنبیر لەوە دەکەوێت بەرهەمهێنی مەعریفی و ئاگایی وتێگەیشتن بێت بەڵکو ئامانجێکی دیاریکراوی دەبێت. ئایا ئەو ئامانجە ئامانجی چەندێک لە کۆمەڵگایە، ئەو لە کوێدایە لە گەڵ ئەو ئامانجانەدا، ئەمانە پرسیارن داوای وەڵام دەکەن. لە لایەکی ترەوە پەیوەندی ڕۆشنبیر لە گەڵ شەقامدا پەیوەستە بە خواستی شەقامەوە. ئایا شەقام دەیەوێت خواستێک بەدی بهێنێت؟ فشارێک بکات؟ پەیامێک بگەیەنێت یان دەخوازێت ببیتە ئەکتەرێکی سیاسی بۆ لە قاڵبدانی سیستەمی سیاسی؟ یان لە دۆخی ئابوری و کۆمەڵایەتی ناڕازییە. بە گشت خۆپێشاندان نابێتە هۆی بەرهەمهێنان، بەڵکو دەبێەت هۆی فشار و ڕوخان و گۆڕین. بەڵام ئەوەی کە دەبێت نوێیەک و جیاوازێک بەرهەم بێت دەبێت کاری زیاتر لە ئەوانیتربێت.\nخاڵی لاوازی ڕۆشنبیری کورد چیە؟\nدیارە ڕۆشنبیری کورد زیاتر لە خاڵێکی لاوازی هەیە. ڕۆشنبیری کورد لە هەناو کۆمەڵگای و دەسەڵاتی کوردی و جیهانیدا دەژی. کۆمەڵگای کورد، بە گشتی کۆمەڵگایەکی خوێنەرنیە. هیچ کتێبێک نیە لە کوردستان تیراژی بگاتە دە هەزار کۆپی. لە کۆمەڵگایەکی وەهادا ڕۆشنبیر ناتوانێت پەیامەکانی بگات. لە هەمانکاتدا ناتوانێت، وەک ڕۆشنبیری گەلانی تر لە سەر پیشەکەی بژی. ئەم نەبونی خوێنەر و خوێندەوارە، وەهایکردوە کە کەرتی ڕۆشنبیری و نوسین و بڵاوکردنەوە بە گشتی بوەتە کەرتێکی سیاسی. یان بوەتە ئەپەراتۆسی (ئامرازی دەستی) هێزە سیاسییەکان. سیاسیەکانیش پەیوەندییان لە گەڵ ڕۆشنبیردا پەیوەندییەکی ڕۆشنبیریانە نیە، بەڵکو پەیوەندییەکی دەسەڵاتیانەیە، بۆیە ڕۆشنبیری کورد دەکەوێتە ژێر فشارەوە لەمبارەوە. لە هەمانکاتدا کۆمەڵگا بە گشتی بەدگومانە لە ڕۆشنبیر، چونکە بە گشتی ڕۆشنبیری کورد کاتێک ڕەخنە دەگرێت دەکەوێتە پانتاییەکی سیاسیەوە یان بە ڕێکەوت لە پارتێکی سیاسی نزیک دەبێتەوە، ئەوا خێرا دەبێتە بەشێک لە میکانیزمی شەڕی ناوخۆی کوردی. لەم ڕوەوە خەڵک هەڵوێستی لێ وەردەگرن بە دۆست یان بە نەیار.\nبەڵام ڕۆشنبیری کورد خۆی بە دەست چەند لاوازییەکەوە دەناڵینێت. یەکەم، کەمن ئەوانەی لە هابیتۆسێکی ڕۆشنبیرییەوە هاتبن. تەنانەت ئەوانەش کە لە خێزانە خوێندەوارەکانەوە هاتوون، ئەمڕۆ دونیا تەواو جیاوازە. بۆیە بە گشتی ڕۆشنبیری کورد، نەوەی یەکەمی ڕۆشنبیرە لە دونیای کوردیدا. وەک نەوەی یەکەم خاوەن دید و تیورە و چەمک و خیتابی خۆماڵی نیە، بۆیە هەمیشە سەرگەردانی دونیایە بۆ تێگەیشتن لە خۆی. هەتا ئیستاش ئەوەی کەڵەکەبوە، بارتاقەی دونیا نابێت. کەواتە هەژاری، نوێیەتی، لە ئەنجامدا دەبنە هۆکاری لاوازی.\nلە لایەکی ترەوە بەرهەمی مەعریفی لە دونیای کوردیدا، دەق بە شێوەیەکی گشتی هێشتا وەها تەماشا دەکرێت کە دەبێت چێژ بەخش بێت، کورت بێت، ڕون بێت، پێویست بە ماندوبون و تەقەلا نەکات. بە گشتی ئەم سیفەتانە سیفەتی ئەو دەقانەن کە لە ڕۆژئاوا بە نوسینی تابلۆیدا ناودەبرێن. نوسینی تابلۆید ئەو نوسینانەن کە ژمارەیەکی سنوردارن لە وشە، کە بە گشتی لە ٢٥٠ وشە تێناپەڕن، ئەم وشانە بەردەوام دوبارە دەکرێنەوە بۆ وەسفی هەموو ڕوداوەکان. بۆیە چونە دەرەوەی ئەو فەرهەنگە تەسکە، دەبێتە مایەی بێزاری.\nبۆچی ڕۆشنبیرانی کورد لە ئاست پێگەکەیاندا نین؟\nڕۆشنبیری کورد ئاوێنەی کۆمەڵگا و ئاگایی و خواست و دەرفەتی کۆمەڵگای کوردییە. لە هەموو کۆمەڵگایەکدا خیانەتکردن، یەکێکە لە وەسفە بڵاوەکانی وەسفی ڕۆشنبیر. بە گشتی ڕۆشنبیر یان قارەمانە یان خیانەتکار، ناوەندی نیە. پرسیارەکە دادوەرییەکی تیادایە کە قورسە. بەو مانایە دەبێت ڕۆشنبیر چی بکات بۆ ئەوەی لە ئاست پێگەکەیدابێت؟ تەنانەت ئەو ڕۆشنبیرانەش ئامادەن بمرن نابنە جێگای ڕەزامەندی زۆرینەی کۆمەڵگا. بەو پێیە ئەگەر ئامادەبیت بۆ کۆمەڵگا بمرێت، تەنها بەشێکی کۆمەڵگا پێت ڕازییە، ئەمە لە کەیس سۆکرات و مەسیحیشدا ڕاستە.\nپرسەکانی کۆمەڵگای کوردی بە ڕۆشنبیر چارەسەر نابن بە نەوەیەک و دوو نەوە چارەسەر نابن. ڕەنگە ئەمە یەکێک بێت لە هۆکارەکان، کاتێک کارێک لە کەسێک چاوەڕوان دەکرێت کە توانای ئەنجامدانی نیە. بۆ نمونە ئەگەر هەموو کورد بەیەکەوە بە نیازی باش هەوڵبدەن بۆ ئەوەی کێشەکانیان چارەسەر بکەن، هێشتا پێویستیان بە کاتی زۆر هەیە و ڕێگری زۆر دێتە ڕێگایان. بۆیە ڕەنگە دادوەریی ئەوەی ڕۆشنبیر لە ئاست پێگەکەیاندا نین چەند کێشەیەکی هەبێت: یەکەم، ئەوەی لە ڕۆشنبیر چاوەڕوان دەکرێت زیاترە لەوەی کە لە توانایدا هەیە. دووەم، ڕۆشنبیری کورد به هۆکاری جیاوازەوە، خاوەن زەخیرە و توانا و کاریگەری ئەوتۆ نیە کە بتوانێت کاریگەری گەورە دابنێت. بۆ نمونە ئەگەر کەسێک تەنها کاری ڕۆشنبیریی تایبەت بکات ئەوا ڕەنگە کەمتر لە ٢٪ کۆمەڵگا بیناسن. بۆ نمونە محمد کەمال کاری قوڵی فەلسەفی وەردەگێڕێت و بەرهەم دەهێنێت، بەڵام لە کۆمەڵگادا ناسراونیە، بە بەراورد بە ئەو هەموو چاودێریی سیاسییە، کە لە تەلەفزیونەکانن.\nبۆچی لێدوان و نوسینەکانیان وەک پێویست کاریگەرییان لە سەر تاکی کورد نیە؟\nڕۆشنبیر خاوەن زمانی ئاخاوتن نیە لە گەڵ زۆرینەی تاکی کورددا. بە بەراورد بە مەلا و شێخەکان، بە سیاسییەکان، ڕۆشنبیران بونەوەرەێکی نامۆن لە دونیای خۆیاندا. لە هیچ کۆمەڵگایەک ڕۆشنبیری وروژێنەری تاکەکانی کۆمەڵگانیە. ئەمە یەکێکە لە پرسیارە ئاڵۆزەکان کە ڕوبەوروی ڕۆشنبیر دەبێتەوە لە هەموو کۆمەڵگایەکدا، ئایا بۆچی ڕۆشنبیران نابنە ئەستێرەکان، وەک ئەکتەر و گۆرانیبێژەکان لە کۆمەڵگا ڕۆژئاواییەکاندا؟ چونکە زۆرینەی کۆمەڵگا تاقەتی ئاڵۆزی دونیای نیە. ئەوانەشی کە تاقەتی ئاڵۆزیی دونیایان هەیە بە سەر چەندین بەرەی دژ بە یەکدا پەرتبوون. جگە لە نەبونی زمانی کۆمەڵگایی، ڕۆشنبیری کورد خاوەن زەخیرەیەکی وەهانیە کە بتوانێت تاکی کۆمەڵگای کوردی بوروژێنێت یان کاریگەری لە سەر دابنێت. خۆی لە ڕاستیدا ئەرکی ڕۆشنبیر ئەوەنیە کە کاریگەر دانەربێت. ئەوەی دەیەوێت کاریگەری دابنێت ئەوەیە کە دەیەوێت خەڵك بە ئاراستەیەک ببات، هێزێک پێکبهێنێت. ڕۆشنبیری ڕاستەقینە، هەمیشە بە دەست پرسیار و گومان و بینینی ئاڵۆزی دونیاوە دەناڵینێت. زۆرینەی خەڵك بە دوای دڵنیایی و سەقامگیری و بەرچاوڕونی و ڕابەر و چاوساخدا دەگەڕێن. ئەگەر ڕۆشنبیر بەو کارانە هەستا ئەوە دەبێت کەسێکی سیاسی یان چالاکوان، یان عەقیدە بەخش، کە ئامانجی ئەوەنیە خەڵك بەرەو بیرکردنەوە و تێڕامان و پرسیار و ئۆتۆنۆمیی و بەرپرسیارێتی ببات، بەڵکو ئامانجی ئەوەیە کە چۆن مێشکیان بشواتەوە، دونیایان لێبکات بە ڕەش و سپی، قەناعەتیان پێبهێنێت، هانیان بدات و پاڵیان بدات. تراژیدیایەکی تری ڕۆشنبیری ڕاستەقینە ئەوەیە کە پێش زەمەنی خۆی دەکەوێت. بۆیە لە زەمەنی کۆمەڵایەتیدا وەک دەرەکیەکی نامۆ دەبینرێت و زۆرجار وەدەردەنرێت. ئەوەشە زۆرێک لە ڕۆشنبیرانی سەدەکانی پێشوو بە تەنهایی و برسی و نەدار مردن. ئەگەر ئیمپراتۆریەتی ڕۆمانی نەبوایە بە مەسیحی، ئەمڕۆ کەس عیسای نەدەناسی. ئەگەر مارکسیزم لە لایەن سۆڤیەتەوە نەکرایەتە ئایدەلۆژیای دەسەڵات، ئەمرۆ مارکس وەک زۆرێکی تری هاوسەردەمی لە خانەی لەبیرچواندا بوو.\nبۆچی ڕۆشنبیران ناتوانن لە پرسە گرنگەکاندا شەقام بجوڵێنن؟\nئەم پرسیارە چەند توخمێکی پڕ لە ئاڵۆزی تیادایە، ڕۆشنبیران، شەقام لە گەڵ جوڵاندن. ئایا شەقام بە ڕۆشنبیر دەوروژێت؟ ئایا ئەرکی ڕۆشنبیرە بوروژێنێت، مۆبەلایز، یان ئەرکی ڕۆشنبیرە لە وروژانەکان بە گومانەوە ڕابمێنێت؟ ئایا شەقام پانتایی ڕۆشنبیرانە، ئەگەر ڕۆشنبیر هاتە شەقام و هەوڵ وروژانیدا ئایا وەک ڕۆشنبیر دەمێنێتەوە یان دەبێت بە چالاکوانی سیاسی؟ هەمومان دەزانین، نەک لە کوردستان بەڵکو لە هەموو ناوچەکەدا دابرانێک هەیە لە نێوان ڕۆشنبیر و شەقامدا. ئەم دابرانە ڕەنگە هۆکاری زۆری هەبێت، لەوانە، زمان، دید، پێگەی ئابوری و کۆمەڵایەتی، ئامرازی وروژاندن، لە گەڵ ئاستی خواست و داوای شەقام. بۆ ئەوەی ڕۆشنبیر ببێت بە وروژێنەر دەبێت بە زمانێکی تایبەت خۆی دەرببڕێت. ئەم زمانە دەکرێت ناوی بنێین زمانی شەقام. زمانی شەقام ئەو زمانەیە کە دڵنیایی و هیواو و وزە دەبەخشێت، زۆرجار لە سەر بنەمای وەهم یان بەرژەوەندی، بەبێ گوێدانە ڕەهەندە مێژویی و ئەخلاقیی و گشتییەکەی. لە هەمانکاتدا ڕۆشنبیر بۆئەوەی ئەمە بکات دەبێت لە پانتایی شەقام و بە ئامرازەکانی شەقام بیکات، کە خۆی خاوەنی نیە. ئەمەش دیسانەوە دەیکات بە ئەو کەسەی کە ناچاربێت ئامرازە تەقیلدی و نیمچە تەقلیدییەکان بەکاربەرێت. دەبێت ببێت بە سیاسی یان خەتیب یان ڕابەر. ئەم خەسڵەتە ڕەنگە بۆ ماوەیەک بیکات بە ئایکۆن، بەڵام وەک زۆر ئایکۆن لە ناوەوە بەتاڵ دەبێت. لە ڕاستیدا شەقام جێگای مەرگی ڕۆشنبیرانە. شەقام گۆڕستانی ڕۆشنبیرانە. شەقام بە گشتی سیفەتی بەرخۆری هەیە، وزە هەڵدەمژێ بۆ کاتێکی کەم، بۆ ئامانجێکی سنوردار و پاش ئەوە فڕێی دەدات. ئەرکی فیکر ئەمە نیە. لە ئاستێکی تردا ڕۆشنبیران سەر بە دونیای عەلمانین یان دونیای مۆدرێن. ئەم دونیایە ڕەگ و ڕیشەی نیە لە شەقامدا، هەتا ئەمڕۆ دونیایەکی سنوردارە لە کۆمەڵگای ئێمە و کۆمەڵگاکانی دەروبەرماندا. ئەم دابرانە لە ئاستی فیکریی لە هەمانکاتدا بوەتە هۆکاری دابرانی جەستەیی و کۆمەڵایەتی. لەم ئاستەدا کۆمەڵێک کێشەی گەورە لە ئارادیە. خەڵکە خۆ بە مۆدرێنزانەکە لە وەهمێکدا دەژین کە ئەوە کەلەپور یان تەقلیدە کە ڕێگر و کێشەیە لە بەرجەستەبونی ئامانجەکانیان، ئەگەر ئەو کەلەپور و تەقلیدە لابدرێت ئەوا مۆدێرنە بەرجەستە دەبێت و دونیایەکی هاوشێوەی ڕۆژئاوا دێتە ئاراوە. ئەم بیرکردنەوە میکانیکییە هەتا ئاستێکی زۆر کاریکاتێرییە. لە دەرئەنجامی ئەمەدا چەمکی وەک هایبرید هاتوەتە ئاراوە، کە دەتوانین بە موتوربە لە قەڵەمی بدەین، بەو مانایە نە کەلەپوری پاک هەیە نە مۆدێرنەی دابراو لە واقیعی کۆمەڵایەتی. ئەمە بە تایبەتی کاتێک بەرجەستە دەبێت کە ڕۆشنبیر دەبێتە کاراکتەرێکی شەقامی، ناچار دەبێت لە گەڵ مەلای ئاینی و کەسایەتی کۆمەڵایەتی و سیاسییە ناسیاسییەکان هاوڕیز و تەبابێت و لە ئەنجامدا دەبێت بە کەسێکی هایبرید، بەڵام لە بەر زاڵی کەلەپور و واقیعی کۆمەڵایەتی ووردە ووردە لوش دەدرێت و دەخورێت، یان بە کاوەخۆیی دەبێتە شەقامی و دەمرێت.\nبۆچی دەسەڵاتی کوردی گرنگی بە ڕۆشنبیران نادات؟\nبۆ وەڵامی ئەم پرسیارە کۆمەڵێک فاکتەر هەیە:\nیەکەم، فاکتەری جۆرایەتی. ڕۆشنبیرانی کورد بە گشتی ئەدیب و نوسەرن. نەک خەڵکانی شارەزای بوارەکانی حوکمڕانی. ئەم سنوردارێتی جۆرایەتییە وەها دەکات کە ڕۆشنبیران تەنها وەک قسەکرێکی کۆمەڵایەتی یان بە نوێنەربوی کۆمەڵایەتی سەنگیان هەبێت. زۆرجار ئەم پرۆسەی نوێنەرایەتی بونە کاتی و تێپەڕە.\nدووەم، هۆکاری ئابوری. لە بەر خوێنەر نەبونی کۆمەڵگای کوردی، دەگمەنن ئەو ڕۆشنبیرە کوردانەی کە تەنها بە یەک زمان دەنوسن بتوانن لە سەر داهاتی کتێبەکانیان بژێوی خۆیان دابین بکەن.\nسێیەم، لاوازی ڕۆشنبیران وەک توێژێک لە کۆمەڵگادا و هەبونی کینە و ڕق و پەرتەوازەیی زۆر لە نێویاندا.\nچوارهەم، دەگمەنن ئەو ڕۆشنبیرانە بە کاری ڕۆشنبیری توانای خۆ بونیادنانیان هەبێت، وەک ئیشی قوڵ تایبەت لە سەر بوارێکی کۆمەڵایەتی یان سیاسی یان حوکمداری. یان داهێنانی چەمکێک یان میتۆدێکی خوێندنەوە.\nپێنجەم، بە سوتەمەنی بونی ڕۆشنبیران لە کایەی میدیادا، لە بەر پەلەیی و ئاسانیی و خێرایی.\nشەشەم، نەبونی هیچ سەنگێکی ئەوتۆ بۆ مەعریفە لە کایەی حوکمداری هەرێمدا.\nزیانی مەیل و ئینتیمای حیزبی لە ڕۆشنبیران؟\nمەیل و ئینتیمای حیزبی زیانی گەورە بە ڕۆشنبیران دەگەیەنێت، چونکە هەتا ئێستا شتێک نیە لە ناو کایەی سیاسی و کۆمەڵایەتی کوردستان حیزب بێت، ئەوەی پێی دەوترێت حیزب هێزێکی ڕیکخراوە لە پێناو کۆمەڵێک ئامانجدا. ئەم هێزە ڕێکخراوە خاوەنی بیر و ئایدەلۆژیا و کادیر و مەعریفە و پرۆسەی پەیوەندی کۆمەڵایەتی و کارکردن بە داتا و ئەم شتانەی نیە. بۆیە ڕۆشنبیر لەم هەناو حیزبدا بە گشتی لە کاتی کپبونی شەری ناوخۆدا دەبێتە بڵندگۆی باڵێکی ناو حیزب، لە کاتی کڵپەی شەڕی ناوخۆدا دەبێت بڵندگۆی حیزب یان لایەن. ئەم دۆخە وەها دەکات کە ڕۆشنبیری نزیک لە حیزب هەمیشە تەنها نزیکایەتیەکی بەس بێت بۆ ئەوەی ببێت بە کەسێکی نەخوازراو لە لایەن ئەوانەی لە دەرەوەی حیزبن.\nزیانی نەبونی ڕۆشنبیری بێلایەن\nهەموو کۆمەڵگایەک پێویستی بە مەعریفەیە. مەعریفە بۆ ئەوەی بتوانێت لە خۆی تێبگات، لە دونیا تێبگات و پەیوەندی لە گەڵیاندا دروست بکات. ڕۆشنبیر ئەو کەسەیە کە ئەم مەعریفەیە بەرهەم دەهێنێت. لێرەدا پێویستە کە ڕۆشنبیر بکەین بە چەند ئاستێکەوە، خەڵکانێک هەن کە بیری قوڵ بەرهەم دەهێنن، هەندێک کار سەر ئەو بیرانە دەکەن و هەندێک کاریان گەیاندنیەتی. نەبونی ئەم توێژە جیاوازنەی ڕۆشنبیر و هاوئاسات بونی زۆربەی ڕۆشنبیران وەها دەکات کە کایەی ڕۆشنبیری کوردی کایەیەکی هەژاربێت. یەکێک لە زیانە گەورەکانی ئەم بوارە ئەوەیە کە توانای لێگەیشتن و گفتوگۆ بونی نیە. بۆ نمونە لە کایەی سیاسیدا کاتێک خەڵكی دەڵێن دیموکراسی، ماف، دەزگا، حکومەت، دەسەڵات، لە کاتێکدا ئەم زاراوانە بونەتە بەشێک لە ئاخاوتنی ڕۆژانە، بەڵام بە هیچ شێوەیەک ماناکان و پاشخانیان ڕون نیە. بۆیە هەرچەندە وشە و دەربڕینی هاوشێوە بەکاردەبرێت بەڵام ڕەنگە بە هیچ شێوەیەک ئامانج و مەبەست یەک نەبێت. ئەمەش لە هەمانکاتدا ڕەنگە هۆکاری ئەوەبێت کە کورد ناتوانن نە لە نیوخۆیاندا و نە لەگەڵ ئەوانتردا بە ئاسانی گفتوگۆ بکەن یان بە سەر تەنگ و چەڵەمەکانیاندا زاڵبن. لە ئاستی پەیوەندی بە ئەوانترەوە، کوردستان لە مێژوی نوێدا جێگای بایەخی هەموو زلهیزەکانی دونیابوە، لە پاش کەوتنی خەلافەتەوە، کوردستان جێگای ڕوس و بەریتانیا و فەرەنسا و پاشان ئەمریکا دەبێت. لە داهاتودا بەبێ گومان دەبێتە جێگای بایەخی چینیەکانیش. بەڵام هەتا ئێستا هیچ ناوەندێک یان بیرمەندێکی تایبەت نادۆزیتەوە کە توانیبێتی کرۆکی ئەو کۆمەڵگایانەی بۆ کۆمەڵگای کورد بەیان کردبێت و هەتا بتوانرێت لە ڕێگایەوە لە ڕەفتار و مامەڵەی ئەم وڵاتانە تێبگەین. بەڵام نابێت لە هەمانکاتدا ڕەشبین بین چونکە کۆمەڵگای کوردی هەتا چەند دەیەیەکی کەمی ڕابوردو کۆمەڵگایەکی دابڕاو بوە لە دونیا. بە زمان و کەلتوری ئەوانیتر هێندە شارەزا نەبوە. لە ئەمڕۆدا جۆرێک لە کرانەوە هەیە بەڵام ئامرازەکانی تێگەیشتن لاوازن. سیستەمی خوێندن لە کوردستان لە ئاستی دەوڵەمەندی مەعریفی دونیادانیە. ئەمە لە کاتێکدایە ئێمە چیدی بژاردەی ئەوەمان نەما کە لە دەرەوەی دونیابین یان لە دونیا دابراوبین. بە خۆشی و بە ترشی لە ناو دونیا و قەیرانەکانیدان، چ لە ئاستی ئابوری، سیاسی، جیوپۆلەتیکی و زۆر بواری تر.\nچۆن بتوانین نوخبەیەکی ڕۆشنبیری کاریگەر دروست بکەین؟\nپرسیارێکی سەیرە، وەک ئەوەی ڕۆشنبیر بتوانرێت بە دەست و برد لە کاتێکی کەمدا یان بە چەند کردارێکی دیاریکراو بتوانرێت بەرهەم بێت و دروست بکرێت. ڕۆشنبیر چەندین دەیەی دەوێت لە وە چەرخانی ئابوری و سیاسی و کۆمەڵایەتی. یەک نمونەی بچوک. لە ڕوانگەی بۆردیوە تەماشای زەوقی خوێنەر بکە. ئایا زەوقی خوێنەرنیە کە جۆری ڕۆشنبیر بەرهەم دەهێنێت؟ ئایا زەوقی خوێنەری خۆی بەرهەمی کۆمەڵگا و ئابوری نیە؟ ئەگەر وەڵاممان بە ئەرێ بێت، ئەوا دەبێت زەوقمان بگۆڕێت. دەبێت لە گەڕان بە دوای چێژدا لە دەقدا بۆ مەعریفە و چەمک بگەڕێین لە نوسیندا. ئەم موەرچەرخانە کاتی زۆری دەوێت. بەڵام کۆمەڵگای کوردی لە وەرچەرخاندایە. وەرچەرخانی گەورەی وەک کۆتایی لادێ، دروستبونی شار، هەبونی سامانی کەڵەکەبوو، کاتی بەتاڵ، بەرخۆرێتی، سەنتەرێتی پارە،. پارە دروستکەری بۆرژوایە. دەسەڵاتی پارەبوو لە سەدەکانی ڕابوردو دەسەڵاتی بەخشی بە بۆرژواکانی شار لە بەرامبەر خاوەن موڵکەکانی گوند. ئەم وەرچەرخانە بە جۆرێک لە جۆرەکان لە کۆمەڵگای ئێمەدا ڕودەدات.\nهەکاری هەورامی: پارتی وەک تۆتالیتاری دیموکراسی كەمال چۆمانی: نەوت لای پارتیی "ستراتیژە" د. سەردار عەزیز: سیاسەتی دەرەوەی بایدن نزار پیرۆ: ئه‌ڤ خۆپه‌رستییه هه‌تا که‌نگی؟ ئەردەڵان عەبدوڵا: کێشەکانی مرۆڤایەتی لە دیدی فەیلەسوفی ئیسرائیلی یووڤاڵ نوح هەراری – یەوە لوقمان حەوێز: بۆچی پێشکەوتنی خێرا لە بواری کۆمپیوتەرسازی و زیرەکی دەستکرد بەم زووانە دەگات بە ئاستێکی ترسناک و تۆقێنەر..! دانا ڕەشید: چین چی لە دنیا دەوێت و ئەمەریکا چ گەرێکی لە چین ئاڵانوە ؟ عەلی کەریمی: کوردستان نیزامی پادشاھی یان ...؟! عومەر عەلی محەمەد: ھەرێمی کوردستان و دەسەڵاتێکی گاڵتەجار محەمەد خدر: کلتوری وامزانی ڕادیۆیە!


هێزە ئەمنیەکانی عێراق لە ناوەندی ئایاردا دەوریە ئه‌نجامده‌ده‌ن لە دوورگەی رەمادی. [خاوەنی وێنە: فەرماندەیی ئۆپەراسیۆنە هاوبەشەکانی عێراق]\nلە ناوەندی ئایاردا، ڤیدیۆیەکی درێژی بەرهەمهێنراو لەلایەن رێکخراوی "دەوڵەتی ئیسلامی" (داعش)ه‌وه لەسەر ئه‌كاونته‌كانی تووندڕەوان لە تۆڕە کۆمەڵایەتیەکانەوە بڵاوبووه‌وە.\nئەو ڤیدیۆ 50 خولەکییە، بەناونیشانی "لەملیان بدەن"، كۆمه‌ڵێك کلیپی لەخۆگرتبوو کە چەندین هێرشی ئەندامانی داعش نیشاندەده‌ن لەم هەفتانەی دواییدا.\nدەیان له ئەندامانی داعش نیشاندەدات کە بەڵێنی دڵسۆزی بۆ سەرکردەی نوێی گروپەکەیان دووپاتدەکەنەوە، ئەبو ئیبراهیم هاشمی قورەیشی، لەگەڵ هەڕەشە بۆ ئەنجامدانی ئەوەی بە "هێرشە بەردەوامەکان" ناویدەبەن لە نێوخۆی عێراقدا.\nهەروەها لەسێدارەدانی پیاوانی خێڵەکی بێ چەك لە باکور و خۆرئاوای عێراق نیشاندەدات، كه بە "كافر" ناویاندەبەن لەسەر یارمەتیدانی هێزەکانی عێراق لەکاتی ئۆپەراسیۆنەکانی رزگارکردندا کە لە 2016 و 2017 روویاندا.\nئەندامانی هێزەکانی عێراق کۆدەبنەوە بۆ بەشدارییکردن لە دەوریەیەکی ئەمنیدا لە دوورگەی رەمادی، لە ناوەندی ئایاردا. [خاوەنی وێنە: فەرماندەیی ئۆپەراسیۆنە هاوبەشەکانی عێراق]\nچەند دیمەنێکی تەقینەوەی بۆمبی دەستکردی تێدایە و هه‌روه‌ها ئۆپەراسیۆنەکانی نیشانگری و هێرشە چەکدارەکان دژی ھێزە ئەمنیەکانی عێراق و سەربڕینی مەدەنیەکان بە چەندین پاساوی جیاوازەوە.\nشتێکی دیکە کە نیشاندەدرێت بریتییه له سوتاندنی کێڵگەکانی گەنم لەگەڵ باخەکانی باکور و خۆرئاوای عێراق، بۆمبارانکردنی ستوونە کارەباییەکان و تەقەکردن لە مه‌ڕوماڵات.\nڤیدیۆکە نزیکەی 30 ئەندامی داعش نیشاندەدات كه لەگەڵ پیاوێك راوەستاون کە شێوازی قسەکردنی بە عێراقی دەچێت، لەکاتێکدا هەڕەشەی هێرشی تیرۆریستیی نوێ دەکات لەو شوێنەی پێیدەڵێت "ویلایەتی عێراق".\nپسپۆڕێكی ئەمنی عێراقی، فوئاد عەلی بە دیارونای وت ڤیدیۆکە هەندێك زانیارمان پێدەبەخشێت.\nوتی نیشانیدەدات كه داعش هێشتا هەڕەشەیە.\nوتی نیشانیشیدەدات كه عێراق هێشتا پێویستی بە هاوپەیمانی نێودەوڵەتییە، چونکە نەهێشتن و کەمکردنەوەی پشتیوانیی ئاسمانی ئەمریکا و هاوپەیمانان مانای وایە گروپەکە دەکرێت بتوانێت هێرش ئەنجامبدات کە عێراقییە بێتاوانەکانیان تێدا ده‌کوژرێن.\nپلان و هاریکارییە ئەمنیەکان\nعەلی وتی هاوپەیمانی نێودەوڵەتی بەردەوام چاودێری ئاسمانی دابیندەکات سه‌باره‌ت به دۆخی ناوچە بیابانی و چیاییەکان کە دەوترێت لەئێستادا شوێنی پشوودانی پاشماوەکانی داعشن.\nوتەبێژی وەزارەتی بەرگری، عەمید یەحیا رەسوڵ وتی هاوکات، هێزەکانی عێراق بەردەوامن لە پێشڕەویكردن لە بەدووکەوتنی پاشماوەکانی داعش لە چەندین ناوچەی وڵاتەکە.\nبە دیارونای وت ئەم هێزانە لە چەند رۆژی رابردوودا سەرکەوتووبوون لە نەهێشتنی چەندین شانەی چالاکی تیرۆریستی.\nوتی: "ڤیدیۆ و لێدوانەکانی داعش بەگشتی هیچ شتێکی نوێیان تێدا نییە."\nوتیشی: "بەگوێرەی چەند پلانێکی ورد داڕێژراوی هەواڵگری کاردەکەین بۆ تێکشکاندنی هەموویان." دەریشیخست کە هەماهەنگی بەسوود لەگەڵ هاوپەیمانی نێودەوڵەتی رۆڵی هه‌بووه له سه‌ركه‌وتنه‌كانی ئه‌مدواییانه‌دا به‌سه‌ر گروپه‌كه‌دا.\nرەسوڵ وتی لەنێو ئەمانەدا بۆمبارانکردنی پێگە و حەشارگەکانی داعش لە باکوری وڵات.\nپەرلەمانتاری عێراقی فالح عیساوی بە دیارونای وت برەوسەندنی ئەمدواییانەی هێرشەکانی داعش لە عێراق، کە خەڵکی مەدەنییان كو‌شتووه، پێویستیی عێراق دەردەخات بە پشتیوانی بەردەوام لە وڵاتانی هاوپەیمانیەوە.\nوتی لەنێو ئەمانەدا ئەندامانی هاوپەیمانی نێودەوڵەتی هەن، بەتایبەتیش ئەمریکا.\nوتی: "پێویستی به پشتیوانیی بەردەوام هەیە بۆ بنەبڕکردنی گروپەکە" و هەروەها بۆ رێگرتن لە بڵاوبوونەوەی ئایدۆلۆژیا لادەرەکەی لە عێراق و وتیشی کە "ئەمە تەنیا کاتێك بەدەستدێت گەر کۆمەك بدرێتە عێراق".\nشاره‌زایه‌كی کاروباری عێراق، ئەحمەد حەمدانی بە دیارونای وت ڤیدیۆ نوێکەی داعش "لەسەر بنەمای هیستریای تۆڵەکردنەوەیە".\nوتی ڤیدیۆکە "بەڕوونی نیشانیدەدات کە گروپەکە لە بیرۆکەی 'دەوڵەتی ئیسلامی' دوورکەوتۆتەوە کە لە 2014 برەوی پێدا، بەرەو عەقڵیەتی باندێك کە کوشتار و دزی و سوتاندنی موڵکی هاوڵاتیان ئەنجامدەدات".\nوتی نیشانیشیدەدات کە "تەنانەت تەقە لە مانگا و مەڕیش دەکەن، بە پاساوی تۆڵەکردنەوە لەوانەی هاریکاریی هێزەکانی عێراقیان کردووە".


زانیاریی پێویست سەبارەت بە نووسینی ''هەگبەی زانین''.\n'هەگبەی زانین' پرۆژەیەکی نوسینی فەلسەفەیە بە زمانی کوردی کە لە سێ کتێب پێکهاتووە وناوەرۆکەکەی تاووتوێکردنی پرسی'زانینە' لە فەلسەفەدا، نوسەری 'هەگبەی زانین' ژنێکی کوردە: د. ساماڵ مانیی.\nکتێبی یەکەمی 'هەگبەی زانین'، تایتڵەکەی بەم جۆرەیە: هەگبەی زانین :کتێبی یەکەم؛ پیستیمۆلۆجی کلاسیک.\nئەم کێیبە لە سەرەتای مانگی سێ وە نێردراوە بۆ چاپخانەی سەردەم لە سلەیمانیبۆ بڵاوکردنەوە.\nکتێبی دووەمی 'هەگبەی زانین' ماوەی کەمتر لە مانگیکە نێردراوە بۆ چاپخانەی مێخەک لە ناوچەی سۆران و وا بڵاودەکرێتەوە. هەردوو کتێبی یەکەم و دووەمی هەگبەی زانین لە پێشانگای کتێب لە هەولێر دەبن، لە ١٠ ی مانگی ئۆکتۆبەری ئەمساڵ، واتە کەمتر لە دوو هەفتەیەکیتر.\nکتێبی سێیەمی 'هەگبەی زانین' بەم زوانە دەنێرێت بۆ دەزگاکانی چاپ و بڵاو کردنەوە لە کوردستان و سەبارەت بە ژن و فەلسەفەیە.\nگەرچی زمانی کوردی و عەرەبی و فارسی زۆر باش دەزانێت بەڵام هەموو خوێندنی زانکۆیی و ئەکادیمی لە فەلسەفەدا بە زمانی ئینگلیزی بووە و تەنیا لە بەریتانیا و ئەورۆپا بووە. لە بەریتانیا پێشینەی فەلسەفیی لە پانتایی فەلسەفەی ئەنەلەتیکدا بووە، پاشان بەمەستی فروانکردنی زەمینەی فەلسەفی خۆی، ڕووی کردۆتە ووڵاتە جیاکانی ئەورۆپا بە گشتی و لەوێ فەلسەفەی کۆنتینانتاڵی خستە سەر زەمینەی فیکریی خۆی. هەر لەبەر ئەمەشە نوسینی 'هەگبەی زانین' لە هەردوو پێشینەی ئەنەلەتیک و کۆنتینانتاڵ ئاڕاستە دەکات سەبارەت بە پرسی زانین، هەروەهاش هەندێک تێۆری لە سۆسیۆلۆجی و سایکۆلۆجی دەهێنیتە سەرباس، هەموو ئەمانە پێکەوە لەسەر زانین ئاڕاستە دەکات و لە هەگبەی زانین دا تاووتوێ دەکرێن. هەر لە ١٩٩٣ وە هەتا ئێستا و بەردەوام -تەنانەت ئەو کاتانەش کە لە کوردستان مامۆستای فەلسەفە بووە- دانەبڕاوە لە بازنەی فەلسەفی و دیبەیتەکانی فەلسەفە لە ئەورۆپا بەگشتی، بەشێک بووە لە دیبەیت و باسە گرنگەکانی فەلسەفە لە کۆڕ و کۆنفرانسەکاندا لە بەریتانیا بە تایبەتی.\nزانیاری لەسەر 'هەگبەی زانین' بە گشتی ؛ هەرسێ کتێبەکەی:\nهەر سێ کتێبەکەی 'هەگبەی زانین' ئاراستەی چەند جۆرێک لە خوێنەری کوردە :چ لە کوردستان بن یان لە هەندەران، چ لە زانکۆ بن یان سەربەخۆ لە ماڵەوە بخوێننەوە:\n(یەکەم) ئەو ڕۆشنبیرانەی گەر لە کوردستان بن یا لە هەندەران دەخوێننەوە و تینووی تێگەیشتنن لە فەلسەفە، بەڵام لەبەر ئەوەی تەمەنیان ناگونجێت بۆ وەرگرتن لە زانکۆکان یا لەبەر ئەوەی کە ئیشدەکەن و کاتیان نیە بۆ ئەوەی لە زانکۆکاندا بخوێنن، یا بەهەر هۆیەکیتر دوورخراونەتەوە و دوورکەوتوونەتەوە لە خوێندنی فەلسەفەی ئەکادیمی. 'هەگبەی زانین' دەکرێت وەک کۆرسێکی ئەکادیمی فەلسەفە لە ماڵەوە بخوێنرێتەوە.\n(دووەم) ئەو ڕۆشنبیرە ئەکادیمیانەی کە لە کوردستان و لە هەندەران لە زانکۆکاندا لە بواری فەلسەفەدا دەخوێنن، 'هەگبەی زانین' وەک سەرچاوەیەکی ئەکادیمی زۆر بەسوودە لە خوێندن وتێگەیشتنیاندا.\nلەبەر ئەمانەیە کە'هەگبەی زانین' لەگەڵ ئەوەدا کە ڕوون و کورت و پوخت نوسراوە ئاستی بەرزی ئەکادیمی خۆی پاراستووە.\nهەموو باسەکان و ئارگیومەنتەکان و سەرنجەکان لە هەرسێ کتیبەکانی 'هەگبەی زانین'دا؛ گەرچی کورت و پوخت وڕوون نوسراون، بەڵامئاستی بەرزی فەلسەفەی ئەکادیمیان پاراستووە و هاوتا و سەردەمن لەگەڵ ئاستی فەلسەفەی زانکۆکانی بەریتانیا و ئەمەریکا و ئەو ووڵاتانەی کە بە ئینگلیزی دەدوێن و دەخوێنن و دیبەیت دەکەن لەسەر ڕووی زەویدا. بۆیە هەر یەک لە سێ کتێبەکەی 'هەگبەی زانین' دەکرێت لە ماڵەوە وەک کۆرسێکی فەلسەفە بخوێنرێت. هەرئەمەشە کە مەبەستەکە بەتەواوی دەپێکێت؛ هێنانی دیبەتەکانی ناو زانکۆ بەریتانی وئەمەریکی و کیشوەرانی ئینگلیز زمان دەگەیەنێتە ناو ماڵەکانی کوردستان و زانکۆکانی کوردستانەوە؛ کە ڕووبەرێکی گەورەی سەرزەویە و لەگەڵیدا و گرنگتر لەمە ڕووبەرێکی گرنگی بواری فەلسەفەیە.\nزانیاری تایبەت بە کتێبی یەکەم و کتێبی دووەمی 'هەگبەی زانین' کە ئەم یەک دوو هەفتەیە پێکەوە بڵاودەکرێنەوە.\nکتێبی یەکەم، تایتڵەکەی ئەمەیە: هەگبەی زانین: کتێبی یەکەم؛ خوێندنەوەی پیستیمۆلۆجی؛ پیستیمۆلۆجی کلاسیک.\nلەم کتیبی یەکەمەی ' هەگبەی زانین' دا؛ ئەو ئارگیومەنتانەی کە هێناومنەتە سەر باسکردن و هەڵسەنگاندن، هەڵبژاردەیەکن لە دیبەت و سەرنج و پرسیار و باسە فەلسەفیە کلاسیکیەکەی ناو سێ بەشی فەلسەفە: پیستیمۆلۆجی ،لۆجیک و مێتۆدۆلۆجی ، فەلسەفەی زانست. زۆربەی ئەو ئارگیومەنتە فەلسەفیانەی کە پەیوەندیان بە زانینەوە هەیە لە فەلسەفەدا لەم کتێبی یەکەمەی 'هەگبەی زانین'ەدا هێنراونەتە سەر باس . کتێبی یەکەمی 'هەگبەی زانین' ە ، دەچێتە خانەی پیستیمۆلۆجی کلاسیکەوە ، تایتڵەکەی واتە ناونیشانەکەی بەم جۆرەیە:\nمەبەست لە 'پیستیمۆلۆجی کلاسیک' لەبەر ئەوە نیە ئەم کتێبە خۆی قەتیس کردبێت بە سەردەمی فەلسەفەی یۆنانی دێرینەوە کە بە فەلسەفەی کلاسیک ناودەبرێت. بەڵکوو بە پێچەوانەوە، زیاتر خۆی لەگەڵ فەلسەفەی ئێستا هاوشانکردوە. هەروەهاش خۆی قەتیس نەکردوە بە یەک بەشی فەلسەفەوە بەڵکوو زەمینەکەی لە سێ بەشی فەلسەفەدایە: فەلسەفەی زانست، لۆجیک و مێتۆدۆلۆجی، پیستیمۆلۆجی پێکەوە. لەبەر ئەمانە خویندنەوەیەکی بە چێژ و ڕوون دەبێت، مەبەستی دەرخستنیئارگیومەنتە چڕ وپڕەکانی فەلسەفەیە و تاووتوێکردنیانە سەبارەت بە'زانین' لە هەگبەیەکی کورت و پوخت دا.\nبابەتی ئەم کتێبەیان کە کتێبی دووەمی 'هەگبەی زانین'ە، تێڕوانینێکی جیاوازە بە بەروارد بە کتێبی یەکەمی ئەم پرۆژە نووسینەم. 'سۆشیال پیستیمۆلۆجی' بابەتی تێڕوانینی ئەم کتێبەیە سەبارەت بە 'زانین'، ڕەوتێکی نوێی فەلسەفەیە بە بەراورد بە ڕەوت و بەشەکانیتری فەلسەفە، لە ڕەخنەگرتنی پیستیمۆلۆجی کلاسیک زەمینەی خۆی دروستکردوە، زۆرجاریش وەکو جێگرەوەی پیستیمۆلۆجى کلاسیک دەکەوێتە بەرچاو. کاریگەريیەکان لەسەردروستبوونی ئەم ڕەوتە گەورە و نوێیە زۆرن، تەنها لە چەند دەیەی ڕابووردودا زەمینەی ئەم ڕەوتە هاتەکایەوە و خۆی وەکو بەشێک لە لێکۆڵینەوەی فەلسەفی سەبارەت بە زانین و تاکی بیرکەرەوە ناساند، تاکی بیرکەرەوەی خستە ناو ژینگەی بەکۆمەڵیبوون و کۆمەڵگەی بیرکەرەوەکان.\nلەم کتێبەی دووەمی 'هەگبەی زانین'دامەبەستمە: یەکەم هەندێک ئارگیومەنت لە دەرەوەی بواری فەلسەفە، لە ئارگیومەنتەکانی ناو بوارەکانی وەکو سۆسیۆلۆجی و سایکۆلۆجی، ئەوانەیان کە پەیوەندییان بە بابەتی بیرکردنەوەی تاک و کۆمەڵگە هەیە بەڵام مەسەلەی پێرسەپشن و کۆگنەتیڤی دەجوڵێنن و لەبەرئەوەی هەردوو پرسی پێرسەپشن و کۆگنەتیڤ پرسی فەلسەفیشن، دەهێنمە ناو باسەکەوە. دووەم:هەندێک لە ئارگیومەنتەکانی فەلسەفەی کۆنتینەنتاڵ ئاڕاستەدەکەم لەسەر پرسی زانین، لەبەر پەیوەندییان بە بابەتی ئەم کتێبەوە؛ کە سۆشیال پیستیمۆلۆجیە. واتە ئەم کتیبە تا ڕادەیەک هەندیک بواریتری دەرەوەی فەلسەفە لەگەڵ دوو بەری فەلسەفەدا کۆدەکاتەوە: فەلسەفەی ئەنەلەتیک و فەلسەفەی کۆنتینەنتاڵ.


سوپای سوریا شارۆچكه‌یه‌كی سه‌ر به ئیدلب كۆنترۆل ده‌كه‌ن\n2019-08-11 [02:00 AM]\nده‌زگا راگه‌یاندنه‌كانی حکومه‌تی سوریا و چالاکوانانی ئوپۆزسیۆن ئاشكرایان كرد، هێزه‌کانی حکومه‌تی سوریا شارۆچكه‌ی " حه‌بیت "ی سه‌ر به ناوچه‌ی ئیدلیب كۆنترۆل كرد كه به شارۆچكه‌یه‌كی گرنگ داده‌نرێت، له‌به‌ر ئه‌وه‌ی له شارۆچكه‌یه‌كی گه‌وره‌ی دیكه‌ی ژێر كۆنترۆلی ئۆپۆزسیۆن نزیک ده‌بنه‌وه.\nكۆنترۆلكردنی شارۆچكه‌ی حه‌بیت ڕێگای بۆ هه‌ریمه‌کانی باشووری ئیدلب ئاواڵا ده‌کاته‌وه، که دانیشتوانی سێ ملیۆن که‌سن، ئه‌وانه‌ی گه‌لێکیان له به‌شه‌کانی دیکه‌ی وڵات ئاواره‌ی ئه‌و شوێنه بوونه.\nحه‌بیت هه‌روه‌ها له نزیک شارۆچکه‌ی خان شیخوونه، که له وه‌تا 2012 له ده‌ستی سه‌رهه‌ڵداوان دایه و ڕێگای سه‌ره‌کییه‌که‌ی بۆ دمشق ده‌چێت.\nسه‌ربازانی سوریا له هه‌وڵدابوونه ئه‌و ڕێگا سه‌ره‌کییه بپارێزن، که له وه‌تا 2012 داخراوه. ئیدلب شوێنی به هێزی چه‌كداره‌كانی سه‌ربه ئه‌لقاعیده و گرووپه‌کانی چه‌کداری دیکه‌ن.\nسه‌ربازانی سوریا له مانگی چواری ئه‌م ساڵه‌وه خه‌ریکی هێرش بۆ سه‌ر ئیدلب و خاکی ده‌رووبه‌رین. ماوه‌ی سێ مانگ هه‌ڵمه‌تی هێرشه‌کانی ئاسمانی و توپباران زیاتر له دوو هه‌زار که‌سی له هه‌ر دوولا کوشتوون و ده‌وری 400 هه‌زار که‌سیش ئاواره‌بوونه.\nناوه‌ندی راگه‌یاندنی سوپای سوریا رایگه‌یاند، دوای شه‌رێکی توند له گه‌ڵ چه‌كداره‌كانی سه‌ر به قاعیده سوپا توانی شارۆچكه‌كه كۆنترۆل بكات.\nڕێکخراوی چاودێری به سه‌ر مافه‌کانی مرۆڤ كه باره‌گاكه‌ی له به‌ریتانیایه، كۆنترۆلكردنی حه‌بیتی وه‌ک "هه‌ره هه‌نگاوی به‌ره‌وپیشچوون" له لایه‌ن هیزه‌کانی حکومه‌ت له‌قه‌له‌م دا. ئه‌و ڕێکخراوه وتی، له‌و شه‌ڕه‌دا 18 چه‌كداری ئۆپۆزسیۆن و نۆ چه‌کداری لایه‌نگری حکومه‌ت کوژران.


دوای هێرشکردنە سەر باڵیۆزخانەی ئەمەریکا لە تورکیا دوو کەس دەستگیرکران\nبەرپرسانی تورکی دوو کەسیان دەستگیرکرد کە گومانی ئەوەیان لێدەکرێت ئەوان بووبێتن فیشەکیان بە ئاڕاستەی باڵیۆزخانەی ئەمەریکا لە ئەنقەرە تەقاندبێت، ئەم هێرشەش هاوکاتە لەگەڵ زیادبوونی گرژییەکانی نێوان تورکیا و ئەمەریکا بەهۆی دادگاییکردنی قەشە ئەمەریکییەکەوە لە تورکیا.\nوتەبێژی سەرۆکی تورکیا ڕەجەب تەیب ئەردۆگان سەرکۆنەی هێرشەکەی کرد و بە ئاژاوەگێڕی ناودێری کرد. وەزارەتی دەرەوەی تورکیا وتی ڕێوشوێنە ئەمنییەکانی لە باڵیۆزخانە و دامەزراوەکانی دیکەی ئەمەریکا و کارمەندە ئەمەریکییەکان توندتر کردۆتەوە.\nئۆفیسی فەرمانڕەوا لە ئەنقەرە وتی هێرشبەرەکان شەش فیشەکیان ناوە بە دەرگای ئاسایشی باڵیۆزخانەکەوە و ئوتومبێلێکی سپیان پێبووە لە نزیک کاتژمێر 5ی بەیانیدا، سێ فیشەکیان بەر دەرگا و پەنجەرەکە کەوتوون.\nئێوارەی ڕۆژی دووشەممە ئۆفیسەکە بەیاننامەیەکی دیکەی دەرکرد و تیایدا وتی دوو پیاو دەستگیرکراون و دەست بەسەر ئوتومبێل و دەمانچەکانیاندا گیراوە و دانیان ناوە بە تەقەکردنەکەدا.\nوتیشی گومانلێکراوەکان تۆماری تاوانیان هەیە و لێکۆڵینەوە لە پەیوەندیی نێوانیان دەکرێت.\nوتەبێژی باڵیۆزخانەی ئەمەریکا لە تورکیا دەیڤد جینەر وتی " دەتوانین تەقە کردنەکە لە باڵیۆزخانەی ئەمەریکا پشت ڕاست بکەینەوە کە بەیانی زوو ڕوویدا. هیچ هەواڵێکمان نیە لە کەوتنەوەی زیانی گیانی و لێکۆڵینەوە لە وردەکارییەکان دەکەین."\nوتیشی " سوپاسی پۆلیسی تورکیا دەکەین بۆ ئەو جووڵە خێرایەیان."\nلەلای خۆشیەوە ئیبراهیم کالینی وتەبێژی سەرۆکی تورکیا ڕەجەب تەیب ئەردۆگان لە تۆڕی کۆمەڵایەتی تویتەر وتی " ئەمە هەوڵێکی ئاشکرایە بۆ ئاژاوەگێڕی. تورکیا وڵاتێکی پارێزراوە و بەپێی یاسا هەموو دامەزراوە بیانییەکان پارێزراون."